ΑΠΟΦΑΣΕΙΣ
Αριθμ. 15339
Τροποποίηση της υπ’ αρ. 45826/1-12-2023 απόφασης της υπ’ αρ. 5ης/ 16.11.2023 συνεδρίασης
της Συγκλήτου «Επικαιροποίηση της απόφασης
της υπ’ αρ. 108 (επαναληπτικής)/2.8.2018 συνεδρίασης της Συγκλήτου του Πανεπιστημίου Αιγαί-
ου με θέμα “Κανονισμός Μεταπτυχιακών Σπουδών
του Διιδρυματικού Προγράμματος Μεταπτυχιακών Σπουδών με τίτλο «Ψηφιακή Καινοτομία και
Νεοφυής Επιχειρηματικότητα/Digital Innovation
and Startup Entrepreneurship» του Τμήματος Μηχανικών Πληροφοριακών και Επικοινωνιακών Συ-
στημάτων (επισπεύδον Τμήμα) της Πολυτεχνικής
Σχολής του Πανεπιστημίου Αιγαίου σε συνεργασία με τη Σχολή Ηλεκτρολόγων Μηχανικών και
Μηχανικών Υπολογιστών του Εθνικού Μετσόβιου Πολυτεχνείου”, σύμφωνα με τις διατάξεις του
ν. 4957/2022» (Β’ 7009).
Η ΣΎΓΚΛΗΤΟΣ ΤΟΥ ΠΑΝΕΠΙΣΤΗΜΊΟΥ ΑΙΓΑΊΟΥ
Έχοντας υπόψη:
1. Το π.δ. 83/1984 «Ίδρυση Πανεπιστημίου Αιγαίου, Ιονίου Πανεπιστημίου και Πανεπιστημίου Θεσσαλίας» (Α΄ 31).
2. Την υπ’ αρ. 18959/19.06.2023 (Υ.Ο.Δ.Δ. 595) διαπιστωτική πράξη συγκρότησης του Συμβουλίου Διοίκησης του
Πανεπιστημίου Αιγαίου.
3. Την υπ’ αρ. 25105/26.7.2023 (Υ.Ο.Δ.Δ. 742) διαπιστωτική πράξη εκλογής Πρύτανη και ορισμού τεσσάρων (4)
Αντιπρυτάνεων του Πανεπιστημίου Αιγαίου.
4. Την υπ’ αρ. 26859/2.8.2023 (ΑΔΑ:6Λ6Σ469Β7Λ-ΜΓΜ)
διαπιστωτική πράξη συγκρότησης του Συμβουλίου Διοίκησης του Πανεπιστημίου Αιγαίου κατόπιν εκλογής Πρύτανη.
5. Την υπ’ αρ. 40167/16.9.2024 διαπιστωτική πράξη του
Πρύτανη «Συγκρότηση της Συγκλήτου του Πανεπιστημίου Αιγαίου για το ακαδημαϊκό έτος 2024-2025» (ΑΔΑ:
6Γ3K469B7Λ-ΛΞ7).
6. Την υπ’ αρ. 27407/4.8.2023 απόφαση Πρύτανη «Καθορισμός του τομέα ευθύνης κάθε Αντιπρύτανη, μεταβίβαση
αρμοδιοτήτων στους τέσσερις (4) Αντιπρυτάνεις του Πανεπιστημίου Αιγαίου και καθορισμός της σειράς αναπλή-
ρωσης του Πρύτανη και των Αντιπρυτάνεων»  (Β΄ 5064),
όπως τροποποιήθηκε με την υπ’  αρ. 28632/1.9.2023
(Β΄ 5348) απόφαση Πρύτανη ως προς τη μεταβίβαση
αρμοδιοτήτων στον Αντιπρύτανη Οικονομικών του Πανεπιστημίου Αιγαίου, και την υπ’ αρ. 39780/6.11.2023 (Β΄
6495) απόφαση Πρύτανη ως προς τη μεταβίβαση αρμοδιοτήτων στον Αντιπρύτανη Διοικητικών και Ακαδημαϊκών
Υποθέσεων και Αντιπρύτανη Διεθνοποίησης, Εξωστρέφειας και Φοιτητικής Μέριμνας.
7. Τα άρθρα 16, 30, 44, 223, 448 και 450 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α΄ 141) σε συνδυασμό με την απόφαση της υπ’ αρ.
26/05.12.2022 συνεδρίασης της Συγκλήτου, θέμα 4.9
«Ρύθμιση, έως την έκδοση του Εσωτερικού Κανονισμού
Λειτουργίας του Πανεπιστημίου Αιγαίου κατ’ άρθρο 223
του ν. 4957/2022, ειδικότερα θέματα σχετικά με τις συνεδριάσεις των συλλογικών οργάνων διοίκησης, των επιμέ-
ρους ακαδημαϊκών μονάδων του Πανεπιστημίου Αιγαίου και κάθε είδους συλλογικών οργάνων και επιτροπών
που συγκροτούνται και λειτουργούν για τις ανάγκες του
Πανεπιστημίου Αιγαίου και του Ε.Λ.Κ.Ε. Πανεπιστημίου
Αιγαίου» (Β΄ 6656), και με τα άρθρα 13 - 15 του Κώδικα
Διοικητικής Διαδικασίας (ν. 2690/1999, Α΄ 45).
8. Τα άρθρα 79 έως 88 και 455 του ν. 4957/2022 (Α’ 141).
9. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
10. Τα άρθρα 76-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/ 1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
11. Την υπό στοιχεία 135557/Ζ1/1.11.2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
12. Την υπό στοιχεία 18137/Ζ1/16.2.2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1848
17.04.2025 14:02:55
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
13. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15 αυτού.
14. Τον Κανονισμό Προγραμμάτων Μεταπτυχιακών
και Διδακτορικών Σπουδών του Πανεπιστημίου Αιγαίου,
(Β΄ 4551/2023).
15. Την απόφαση της υπ’ αρ. 102ης (επαναληπτικής)/
25.5.2018 έκτακτης συνεδρίασης της Συγκλήτου «Διιδρυματικό Πρόγραμμα Μεταπτυχιακών Σπουδών με τίτλο
“Ψηφιακή Καινοτομία και Νεοφυής Επιχειρηματικότητα”
του Τμήματος Μηχανικών Πληροφοριακών και Επικοινωνιακών Συστημάτων του Πανεπιστημίου Αιγαίου (επι-
σπεύδον), σε συνεργασία με τη Σχολή Ηλεκτρολόγων
Μηχανικών και Μηχανικών Υπολογιστών του Εθνικού
Μετσόβιου Πολυτεχνείου» (Β΄ 2857).
16. Την απόφαση της υπ’ αρ. 20ης/24.02.2022 συνεδρίασης της Συγκλήτου θέμα 10.2. «Τροποποίηση της απόφα-
σης της υπ’ αρ. 102/επαναληπτική/25.05.2018 έκτακτης
συνεδρίασης της Συγκλήτου του Πανεπιστημίου Αιγαίου
“Δι-ιδρυματικό Πρόγραμμα Μεταπτυχιακών Σπουδών με
τίτλο «Ψηφιακή Καινοτομία και Νεοφυής Επιχειρηματικότητα» του Τμήματος Μηχανικών Πληροφοριακών και
Επικοινωνιακών Συστημάτων του Πανεπιστημίου Αιγαίου
(επισπεύδον), σε συνεργασία με τη Σχολή Ηλεκτρολόγων
Μηχανικών και Μηχανικών Υπολογιστών του Εθνικού Μετσόβιου Πολυτεχνείου”» (Β΄ 1935).
17. Την απόφαση της υπ’ αρ. 05/16.11.2023 συνεδρίασης
της Συγκλήτου θέμα 6.6. «Τροποποίηση της απόφασης της
υπ’ αρ. 102/25.5.2018 συνεδρίασης της Συγκλήτου του Πανεπιστημίου Αιγαίου με θέμα “Δι-ιδρυματικό Πρόγραμμα
Μεταπτυχιακών Σπουδών με τίτλο «Ψηφιακή Καινοτομία
και Νεοφυής Επιχειρηματικότητα» του Τμήματος Μηχανικών Πληροφοριακών και Επικοινωνιακών Συστημάτων του
Πανεπιστημίου Αιγαίου (επισπεύδον), σε συνεργασία με τη
Σχολή Ηλεκτρολόγων Μηχανικών και Μηχανικών Υπολογιστών του Εθνικού Μετσόβιου Πολυτεχνείου”» (Β΄ 7013).
18. Την απόφαση της υπ’ αρ. 108ης/(επαναληπτικής)/
2.8.2018 έκτακτης συνεδρίασης της Συγκλήτου με θέμα
«Κανονισμός Μεταπτυχιακών Σπουδών του Διιδρυματικού Προγράμματος Μεταπτυχιακών Σπουδών με τίτλο
“Ψηφιακή Καινοτομία και Νεοφυής Επιχειρηματικότητα/
Digital Innovation and Startup Entrepreneurship” του
Τμήματος Μηχανικών Πληροφοριακών και Επικοινωνιακών Συστημάτων (επισπεύδον Τμήμα) της Πολυτεχνικής
Σχολής του Πανεπιστημίου Αιγαίου σε συνεργασία με τη
Σχολή Ηλεκτρολόγων Μηχανικών και Μηχανικών Υπολογιστών του Εθνικού Μετσόβιου Πολυτεχνείου» (Β΄ 4357).
19. Την υπ’ αρ. 45826/1-12-2023 απόφαση της υπ’ αρ.
5ης/16.11.2023 συνεδρίασης της Συγκλήτου «Επικαιροποίηση της απόφασης της υπ’ αρ. 108 (επαναληπτι-
κής)/2.8.2018 συνεδρίασης της Συγκλήτου του Πανεπιστημίου Αιγαίου με θέμα “Κανονισμός Μεταπτυχιακών
Σπουδών του Διιδρυματικού Προγράμματος Μεταπτυχιακών Σπουδών με τίτλο «Ψηφιακή Καινοτομία και Νεο-
φυής Επιχειρηματικότητα/Digital Innovation and Startup
Entrepreneurship» του Τμήματος Μηχανικών Πληροφοριακών και Επικοινωνιακών Συστημάτων (επισπεύδον Τμή-
μα) της Πολυτεχνικής Σχολής του Πανεπιστημίου Αιγαίου
σε συνεργασία με τη Σχολή Ηλεκτρολόγων Μηχανικών
και Μηχανικών Υπολογιστών του Εθνικού Μετσόβιου Πολυτεχνείου”, σύμφωνα με τις διατάξεις του ν. 4957/2022»
(Β΄ 7009).
20. Την απόφαση της υπ’ αρ. 06/14.02.2025 συνεδρίασης της Ε.Π.Σ. του Δ.Π.Μ.Σ. Ψηφιακή Καινοτομία και Νε-
οφυής Επιχειρηματικότητα Συνέλευσης του Τμήματος
Κοινωνιολογίας, με θέμα: 2.2. «Τροποποίηση του Κανονισμού Λειτουργίας του Διιδρυματικού Προγράμματος
Μεταπτυχιακών Σπουδών με τίτλο “Ψηφιακή Καινοτομία
και Νεοφυής Επιχειρηματικότητα” του Τμήματος Μηχανικών Πληροφοριακών και Επικοινωνιακών Συστημάτων
του Πανεπιστημίου Αιγαίου (επισπεύδον), σε συνεργασία
με τη Σχολή Ηλεκτρολόγων Μηχανικών και Μηχανικών
Υπολογιστών του Εθνικού Μετσόβιου Πολυτεχνείου».
21. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού.
22. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ -ΜΙΤΟΣ.
23. Τη σχετική προφορική εισήγηση του Αντιπρύτανη
Διοικητικών και Ακαδημαϊκών Υποθέσεων, καθώς και μετά
από συζήτηση, ομόφωνα αποφασίζει:
Την τροποποίηση της υπ’ αρ. 45826/1-12-2023 απόφασης της υπ’ αρ. 5ης/ 16.11.2023 συνεδρίασης της Συ-
γκλήτου «Επικαιροποίηση της απόφασης της υπ’ αρ. 108
(επαναληπτικής)/2.8.2018 συνεδρίασης της Συγκλήτου
του Πανεπιστημίου Αιγαίου με θέμα “Κανονισμός Μεταπτυχιακών Σπουδών του Διιδρυματικού Προγράμματος
Μεταπτυχιακών Σπουδών με τίτλο «Ψηφιακή Καινοτομία
και Νεοφυής Επιχειρηματικότητα/Digital Innovation and
Startup Entrepreneurship» του Τμήματος Μηχανικών Πληροφοριακών και Επικοινωνιακών Συστημάτων (επισπεύδον
Τμήμα) της Πολυτεχνικής Σχολής του Πανεπιστημίου Αιγαίου σε συνεργασία με τη Σχολή Ηλεκτρολόγων Μηχανικών
και Μηχανικών Υπολογιστών του Εθνικού Μετσόβιου Πολυτεχνείου”, σύμφωνα με τις διατάξεις του ν. 4957/2022»,
(Β’ 7009) ως εξής:
Κανονισμός Λειτουργίας Δι-ιδρυματικού
Προγράμματος Μεταπτυχιακών Σπουδών με
τίτλο «ΜΒΑ στην Ψηφιακή Καινοτομία και Νεοφυή
Επιχειρηματικότητα» του Τμήματος Μηχανικών
Πληροφοριακών και Επικοινωνιακών Συστημάτων
(επισπεύδον) του Πανεπιστημίου Αιγαίου
σε συνεργασία με τη Σχολή Ηλεκτρολόγων
Μηχανικών και Μηχανικών Υπολογιστών του
Εθνικού Μετσόβιου Πολυτεχνείου
Δικτυακός Τόπος http://www.aegean.gr/μεταπτυχιακές-σπουδές
Γενικές Διατάξεις
Σύμφωνα με την παρ. 1.β. του άρθρου 63 του ν. 4957/
2022 ο δεύτερος κύκλος σπουδών αφορά στην οργάνωση
Προγραμμάτων Μεταπτυχιακών Σπουδών (Π.Μ.Σ.) με ελάχιστο αριθμό εξήντα (60) πιστωτικών μονάδων (ECTS) και
ελάχιστη διάρκεια δύο (2) ακαδημαϊκών εξαμήνων, η επιΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
τυχής ολοκλήρωση των οποίων οδηγεί στο επίπεδο επτά
(7) του Εθνικού και Ευρωπαϊκού Πλαισίου Προσόντων,
σύμφωνα με το άρθρο 47 του ν. 4763/2020.
Κάθε υποψήφιος/α, που επιλέγει να φοιτήσει στο
Δ.Π.Μ.Σ. θα πρέπει να λαμβάνει εγκαίρως γνώση του
παρόντος Κανονισμού και να αποδέχεται τους κανόνες
λειτουργίας του Δ.Π.Μ.Σ.
Ο παρών Κανονισμός αναρτάται στην ιστοσελίδα του
Τμήματος.
Άρθρο 1
Σκοπός του Δι-ιδρυματικού Προγράμματος
Μεταπτυχιακών Σπουδών  - Κατανομή Έργου
1. Το Τμήμα Μηχανικών Πληροφοριακών και Επικοινωνιακών Συστημάτων (ΜΠΕΣ) της Πολυτεχνικής
Σχολής του Πανεπιστημίου Αιγαίου (ΠΑ), με τη Σχολή
Ηλεκτρολόγων Μηχανικών και Μηχανικών Υπολογιστών
(ΣΗΜΜΥ) του Εθνικού Μετσόβιου Πολυτεχνείου (ΕΜΠ)
οργανώνουν και λειτουργούν από το ακαδημαϊκό έτος
2018-2019 Δι-ιδρυματικό Πρόγραμμα Μεταπτυχιακών
Σπουδών (Δ.Π.Μ.Σ.) μίας ειδίκευσης με γενικό τίτλο «Ψηφιακή Καινοτομία και Νεοφυής Επιχειρηματικότητα/
Digital Innovation and Startup Entrepreneurship». Από το
ακαδημαϊκό έτος 2025 - 2026 το Δ.Π.Μ.Σ. μετονομάζεται
σε «ΜΒΑ στην Ψηφιακή Καινοτομία και Νεοφυή Επιχειρηματικότητα/ΜΒΑ on Digital Innovation and Startup
Entrepreneurship».
2. Το Δι-ιδρυματικό Πρόγραμμα Μεταπτυχιακών Σπουδών απονέμει Δίπλωμα Μεταπτυχιακών Σπουδών στο
γνωστικό πεδίο «Ψηφιακή Καινοτομία και Νεοφυής Επιχειρηματικότητα».
3. Η χρονική διάρκεια για την απονομή του Μεταπτυχιακού Διπλώματος Σπουδών ορίζεται σε ένα έτος.
Το ΔΠ.Μ.Σ. «MBA στην Ψηφιακή Καινοτομία και Νεοφυή
Επιχειρηματικότητα» χαρακτηρίζεται εντατικό, διάρκειας
ενός (1) έτους.
4. Σκοπός του Δι-ιδρυματικού Προγράμματος Μεταπτυχιακών Σπουδών (Δ.Π.Μ.Σ.) είναι η παροχή εξειδικευμέ-
νων γνώσεων μεταπτυχιακού επιπέδου στην επιστήμη της
Πληροφορικής και της Διοίκησης Επιχειρήσεων μέσω της
προσέγγισης των θεωρητικών και πρακτικών ζητημάτων
του ηλεκτρονικού επιχειρείν και συναφών πεδίων, όπως
οι τεχνικές και στρατηγικές του ψηφιακού μάρκετινγκ, τα
επιχειρηματικά μοντέλα, ο ρόλος των πληροφοριακών
συστημάτων στο σύγχρονο οργανισμό, τα τεχνολογικά
startups και οι νέες ψηφιακές υπηρεσίες.
Οι απόφοιτοι του Δ.Π.Μ.Σ. στην Ψηφιακή Καινοτομία
και Νεοφυή Επιχειρηματικότητα θα αποκτήσουν σημαντικές και ουσιαστικές γνώσεις και ικανότητες για την εξέ-
λιξη της καριέρας τους. Θα είναι σε θέση να σκέφτονται
δημιουργικά και να επιχειρούν στοχεύοντας σε διεθνές
κοινό και με προοπτικές εξαιρετικά γρήγορης ανάπτυξης.
Οι απόφοιτοι που θα διακριθούν θα έχουν την ευκαιρία
να συζητήσουν προοπτικές εξέλιξης με συνεργαζόμενες
επιχειρήσεις και φορείς σε Ελλάδα και εξωτερικό.
Πιο συγκεκριμένα, με την επιτυχή ολοκλήρωση του
Δ.Π.Μ.Σ. οι απόφοιτοι θα είναι σε θέση να:
• Κατανοούν τις έννοιες του ηλεκτρονικού επιχειρείν και
του ηλεκτρονικού εμπορίου.
• Αξιολογούν τις τεχνικές και στρατηγικές του ψηφιακού
μάρκετινγκ.
• Προσδιορίζουν τον ρόλο των πληροφοριακών συστημάτων στο σύγχρονο οργανισμό.
• Αντιλαμβάνονται τους τρόπους και τα εργαλεία που
κάνουν περισσότερο ανταγωνιστικές, ευέλικτες και πελατοκεντρικές τις ηλεκτρονικές επιχειρήσεις.
• Διακρίνουν τις σύγχρονες τάσεις στη διεθνή αγορά.
• Αναπτύσσουν επιχειρηματικά πλάνα για καινοτόμα,
τεχνολογικά startups.
• Σχεδιάζουν και να υλοποιούν καινοτόμες ψηφιακές
υπηρεσίες.
• Επιλέγουν και να διαμορφώνουν κατάλληλα και καινοτόμα επιχειρηματικά μοντέλα.
• Διαχειρίζονται αποτελεσματικά τους κρίσιμους επιχειρηματικούς πόρους με την χρήση ψηφιακών εφαρμογών.
• Αποκτήσουν το ύφος διοίκησης και την κουλτούρα
που απαιτείται για να αναγνωρίζουν επιχειρηματικές
ευκαιρίες.
5. Οι υποχρεώσεις των συνεργαζόμενων ακαδημαϊκών
μονάδων και η αντίστοιχη κατανομή έργου ορίζονται ως
εξής:
5α. Την ευθύνη οργάνωσης και διοικητικής υποστήριξης του Δ.Π.Μ.Σ. (γραμματεία, διαδικτυακός τόπος, συστή-
ματα εξ’ αποστάσεως διδασκαλίας, συστήματα πληροφοριών φοιτητών και μαθημάτων, συστήματα αξιολόγησης,
πληρωμές και εισπράξεις) φέρει το Τμήμα Μηχανικών
Πληροφοριακών και Επικοινωνιακών Συστημάτων του
Πανεπιστημίου Αιγαίου, το οποίο συμβάλλει στην υλοποίηση σε ποσοστό 60% με διδακτικό προσωπικό και τεχνική
υποδομή (εξοπλισμό και λογισμικό).
5β. Η Σχολή Ηλεκτρολόγων Μηχανικών και Μηχανικών Υπολογιστών του Ε.Μ.Π., παρέχει την απαραίτητη
υλικοτεχνική υποδομή δια ζώσης διδασκαλίας (αίθουσες
ασκήσεων, εργαστήρια, βιβλιοθήκη) και συμβάλλει στην
υλοποίηση σε ποσοστό 40% με διδακτικό προσωπικό και
τεχνική υποδομή (εξοπλισμό και λογισμικό).
Άρθρο 2
Όργανα του Δι-ιδρυματικού Προγράμματος
Μεταπτυχιακών Σπουδών
Για την ίδρυση, οργάνωση και λειτουργία του Δ.Π.Μ.Σ.
αρμόδια όργανα/επιτροπές είναι:
• Η Σύγκλητος του Ιδρύματος.
• Η Επιτροπή Μεταπτυχιακών Σπουδών (Ε.Μ.Σ.).
• Οι Συνελεύσεις του επισπεύδοντος Τμήματος και των
συνεργαζόμενων Τμημάτων.
• Η Επιτροπή Προγράμματος Σπουδών (Ε.Π.Σ.).
• Η Συντονιστική Επιτροπή (Σ.Ε.) του Π.Μ.Σ.
• Ο Διευθυντής ή η Διευθύντρια του Π.Μ.Σ.
• Επιτροπή Αξιολόγησης και Επιλογής Μεταπτυχιακών
Φοιτητών/τριών.
2.1. Σύγκλητος (παρ. 1 άρθρο 82 ν. 4957/2022)
Η Σύγκλητος του Ανώτατου Εκπαιδευτικού Ιδρύματος
έχει τις ακόλουθες αρμοδιότητες:
1. Εγκρίνει την ίδρυση Προγράμματος Μεταπτυχιακών
Σπουδών (Π.Μ.Σ.) ή την τροποποίηση της απόφασης ίδρυσης του Π.Μ.Σ.,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
2. εγκρίνει την παράταση της χρονικής διάρκειας της
λειτουργίας των Π.Μ.Σ.,
3. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4. αποφασίζει την κατάργηση των Π.Μ.Σ. που προσφέρονται από το Α.Ε.Ι.
2.2. Επιτροπή Μεταπτυχιακών Σπουδών (παρ. 1 και 2
άρθρο 79 ν. 4957/2022)
Σε κάθε Ανώτατο Εκπαιδευτικό Ίδρυμα (Α.Ε.Ι.), με απόφαση της Συγκλήτου κατόπιν πρότασης των Κοσμητειών
των Σχολών του Α.Ε.Ι., συγκροτείται Επιτροπή Μεταπτυχιακών Σπουδών. Αρμοδιότητα της Επιτροπής είναι:
1. Η υποβολή γνώμης προς τη Σύγκλητο του Α.Ε.Ι. για την
ίδρυση νέων προγραμμάτων μεταπτυχιακών σπουδών ή
την τροποποίηση των ήδη λειτουργούντων προγραμμάτων μεταπτυχιακών σπουδών, μετά από αξιολόγηση των
αιτημάτων των Συνελεύσεων των Τμημάτων για την ίδρυση νέων προγραμμάτων μεταπτυχιακών σπουδών, των
σχετικών εκθέσεων σκοπιμότητας και βιωσιμότητάς τους
και την κοστολόγηση της λειτουργίας του Π.Μ.Σ., καθώς
και η δυνατότητα αναπομπής τους, αν η εισήγηση δεν
είναι επαρκώς αιτιολογημένη ή οι συνοδευτικές εκθέσεις
δεν είναι πλήρεις,
2. η κατάρτιση σχεδίου Κανονισμού για προγράμματα δεύτερου και τρίτου κύκλου σπουδών του Α.Ε.Ι. και η
υποβολή του προς τη Σύγκλητο,
3. η εκπόνηση πρότυπου σχεδίου Κανονισμού λειτουργίας προγράμματος μεταπτυχιακών σπουδών,
4. ο έλεγχος της τήρησης των Κανονισμών λειτουργίας
των προγραμμάτων μεταπτυχιακών σπουδών,
5. η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Α.Ε.Ι. από τα προγράμματα μεταπτυχιακών
σπουδών,
6. η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7. κάθε άλλη αρμοδιότητα που ορίζεται από τον Εσωτερικό Κανονισμό.
2.3. α. Συνέλευση επισπεύδοντος Τμήματος και Συνεργαζόμενων Τμημάτων
Η Συνέλευση του επισπεύδοντος Τμήματος εισηγείται
στις Συνελεύσεις των συνεργαζόμενων Τμημάτων και
κατόπιν δια της Επιτροπής Μεταπτυχιακών Σπουδών
στην οικεία Σύγκλητο για την αναγκαιότητα ίδρυσης του
Δ.Π.Μ.Σ. σύμφωνα με τις παρ. 5 και 6 του άρθρου 80 του
ν. 4957/2022.
Οι Συνελεύσεις του επισπεύδοντος και των συνεργαζόμενων Τμημάτων εισηγούνται στην οικία Σύγκλητο τα
μέλη της Επιτροπής Προγράμματος Σπουδών, σύμφωνα
με τα οριζόμενα στο Ειδικό Πρωτόκολλο Συνεργασίας και
τον παρόντα Κανονισμό.
2.3. β. Επιτροπή Προγράμματος Σπουδών (Ε.Π.Σ.)
Η Επιτροπή Προγράμματος Σπουδών ασκεί τις αντίστοιχες αρμοδιότητες της Συνέλευσης Τμήματος. Ο αριθμός
των μελών και η σύνθεση της Ε.Π.Σ. καθορίζονται στο
Πρωτόκολλο συνεργασίας του Δ.Π.Μ.Σ. και σύμφωνα με
τις διατάξεις του άρθρου 81 του ν. 4957/2022.
Η Επιτροπή Προγράμματος Σπουδών:
1. Συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και εγκρίνει
την εγγραφή αυτών στο Δ.Π.Μ.Σ.,
2. αναθέτει το διδακτικό έργο στους διδάσκοντες του
Δ.Π.Μ.Σ.,
3. εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Δ.Π.Μ.Σ.,
4. συγκροτεί εξεταστικές επιτροπές για την εξέταση των
διπλωματικών εργασιών των μεταπτυχιακών φοιτητών
και ορίζει τον επιβλέποντα ανά εργασία,
5. διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Δ.Π.Μ.Σ.,
6. εγκρίνει τον απολογισμό του Δ.Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
7. Με απόφαση της Ε.Π.Σ. οι αρμοδιότητες των περ. α)
και δ) δύναται να μεταβιβάζονται στη Σ.Ε. του Δ.Π.Μ.Σ.
2.4. Συντονιστική Επιτροπή (Σ.Ε.) (παρ. 3 άρθρο 81 και
παρ. 3 άρθρο 82 του ν. 4957/2022)
Με απόφαση της επιτροπής προγράμματος σπουδών
συγκροτείται Σ.Ε., με διετή θητεία, στην οποία μετέχουν
υποχρεωτικά ο Διευθυντής του Δ.Π.Μ.Σ. και τέσσερα (4)
από τα μέλη της Επιτροπής Προγράμματος Σπουδών.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
1. Καταρτίζει τον αρχικό ετήσιο προϋπολογισμό του
Δ.Π.Μ.Σ. και τις τροποποιήσεις του, εφόσον το Δ.Π.Μ.Σ.
διαθέτει πόρους σύμφωνα με το άρθρο 84, και εισηγείται
την έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.),
2. καταρτίζει τον απολογισμό του προγράμματος και
εισηγείται την έγκρισή του προς την Ε.Π.Σ.,
3. εγκρίνει τη διενέργεια δαπανών του Δ.Π.Μ.Σ.,
4. εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Δ.Π.Μ.Σ. και τον Κανονισμό μεταπτυχιακών και διδακτορικών σπουδών,
5. εισηγείται προς την Ε.Π.Σ. την κατανομή του διδακτικού έργου, καθώς και την ανάθεση διδακτικού έργου στις
κατηγορίες διδασκόντων του άρθρου 83,
6. εισηγείται προς την Ε.Π.Σ. την πρόσκληση Επισκεπτών Καθηγητών για την κάλυψη διδακτικών αναγκών
του Δ.Π.Μ.Σ.,
7. καταρτίζει σχέδιο για την τροποποίηση του προγράμματος σπουδών, το οποίο υποβάλλει προς την Ε.Π.Σ.,
8. εισηγείται προς την Ε.Π.Σ. την ανακατανομή των μαθημάτων μεταξύ των ακαδημαϊκών εξαμήνων, καθώς και
θέματα που σχετίζονται με την ποιοτική αναβάθμιση του
προγράμματος σπουδών.
2.5. Διευθυντής/ντρια Δ.Π.Μ.Σ.
Ως Διευθυντής/ντρια του Δ.Π.Μ.Σ. ορίζεται από την Επιτροπή Προγράμματος Σπουδών ένα (1) μέλος της.
Ο Διευθυντής ή η Διευθύντρια του Δ.Π.Μ.Σ. έχει τις ακόλουθες αρμοδιότητες:
1. Προεδρεύει της Σ.Ε., καθώς και της Επιτροπής Προγράμματος Σπουδών, συντάσσει την ημερήσια διάταξη
και συγκαλεί τις συνεδριάσεις της,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
2. εισηγείται τα θέματα που αφορούν στην οργάνωση
και λειτουργία του Δ.Π.Μ.Σ. προς την Ε.Π.Σ.
3. εισηγείται προς τη Σ.Ε. και τα λοιπά όργανα του
Δ.Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4. είναι Επιστημονικός Υπεύθυνος του προγράμματος
σύμφωνα με το άρθρο 234 και ασκεί τις αντίστοιχες αρμοδιότητες,
5. παρακολουθεί την υλοποίηση των αποφάσεων των
οργάνων του Δ.Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Δ.Π.Μ.Σ.,
6. ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Δ.Π.Μ.Σ.
2.6. Επιτροπή Αξιολόγησης Υποψηφίων Μεταπτυχιακών Φοιτητών και Φοιτητριών (παρ. 2α άρθρο 82 του
ν. 4957/2022)
Η Επιτροπή αποτελείται από τουλάχιστον τρία Μέλη
Δ.Ε.Π. και ορίζεται με απόφαση της Ε.Π.Σ.
Έργο της Επιτροπής αποτελούν τα παρακάτω:
• Αξιολόγηση όλων των υποβληθέντων δικαιολογητικών, σύμφωνα με την κείμενη Νομοθεσία και τα ακαδημα-
ϊκά κριτήρια που τυχόν έχουν τεθεί. (Ο έλεγχος της πληρότητας των δικαιολογητικών ενεργείται από τη Γραμματεία
του Π.Μ.Σ. και του Τμήματος).
• Έλεγχος της γλωσσικής επάρκειας.
• Διενέργεια προσωπικών συνεντεύξεων
• Σύνταξη πρακτικού αξιολόγησης και κατάταξης των
υποψηφίων για εισαγωγή στο Π.Μ.Σ.
Η τελική κατάταξη των Υποψηφίων με βάση τη λίστα
κριτηρίων του Προγράμματος και η πρόταση επιλογής
Υποψηφίων με βάση την κατάταξη αυτή, υποβάλλονται
προς επικύρωση στην Ε.Π.Σ. Η Ε.Π.Σ., μπορεί να συγκροτήσει επιπλέον Επιτροπές όπου αυτή κρίνει απαραίτητο.
Όλες οι προτάσεις ή αποφάσεις των Επιτροπών εγκρίνονται από την Ε.Π.Σ.
Άρθρο 3
Κατηγορίες υποψηφίων για φοίτηση στο Δ.Π.Μ.Σ.
Στο ΔΠΜΣ γίνονται δεκτοί κάτοχοι τίτλου του πρώτου
κύκλου σπουδών Α.Ε.Ι (Πανεπιστημίων και Τ.Ε.Ι.) της ημεδαπής, ή αναγνωρισμένων Ιδρυμάτων της αλλοδαπής.
Σύμφωνα με το άρθρο 304 του ν. 4957/2022, τα Ανώτατα Εκπαιδευτικά Ιδρύματα (Α.Ε.Ι.), προκειμένου να δι-
απιστώσουν αν ένα ίδρυμα της αλλοδαπής ή ένας τύπος
τίτλου ιδρύματος της αλλοδαπής είναι αναγνωρισμένα
για την αποδοχή αίτησης και εγγραφής για εισαγωγή σε
μεταπτυχιακό πρόγραμμα σπουδών ή εκπόνησης διδακτορικής διατριβής, δεσμεύονται από το Εθνικό Μητρώο
Αναγνωρισμένων Ιδρυμάτων Ανώτατης Εκπαίδευσης της
αλλοδαπής και το Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων της Αλλοδαπής του
Δ.Ο.Α.Τ.Α.Π.
Σε περίπτωση που ο τίτλος σπουδών έχει απονεμηθεί
από Ίδρυμα που συμπεριλαμβάνεται στον κατάλογο των
αλλοδαπών ιδρυμάτων που απονέμουν τίτλους σπουδών που οργανώνονται μέσω συμφωνίας δικαιόχρησης
με ιδιωτικούς φορείς στην Ελλάδα του άρθρου 307 του
ν. 4957/2022, η αρμόδια Γραμματεία του Τμήματος οφείλει
να ζητήσει Βεβαίωση Τόπου Σπουδών από το Πανεπιστήμιο της αλλοδαπής. Αν ως τόπος σπουδών ή μέρος αυτών
βεβαιώνεται η ελληνική επικράτεια, ο τίτλος σπουδών δεν
αναγνωρίζεται, εκτός αν το μέρος σπουδών που έγιναν
στην ελληνική επικράτεια βρίσκεται σε δημόσιο Α.Ε.Ι.
Σε περίπτωση που κάποιο Ίδρυμα ή τίτλος σπουδών της
αλλοδαπής δεν έχει καταχωρηθεί στα σχετικά μητρώα, ο
Δ.Ο.Α.Τ.Α.Π. εξετάζει αυτεπαγγέλτως ή κατόπιν αιτήματος
από την αρμόδια Γραμματεία του Τμήματος αν πληρούνται οι απαραίτητες προϋποθέσεις και με απόφασή του
τα εντάσσει στα μητρώα.
Επίσης, γίνονται δεκτοί πτυχιούχοι από τα Ανώτατα
Στρατιωτικά Εκπαιδευτικά Ιδρύματα (Α.Σ.Ε.Ι.) της χώρας
(άρθρο 88 ν. 3883/2010, Α΄ 167), τη Σχολή Αξιωματικών
της Ελληνικής Αστυνομίας (άρθρο 38 ν. 4249/2014, Α΄ 73),
τη Σχολή Ανθυποπυραγών της Πυροσβεστικής Ακαδημίας
(άρθρο 69 ν. 4249/2014 2014, Α΄ 73) και τη Σχολή Δοκίμων
Σημαιοφόρων Λιμενικού Σώματος - Ελληνικής Ακτοφυλακής (Σ.Δ.Σ.Λ.Σ. - ΕΛ.ΑΚΤ.) (άρθρο 1 π.δ. 75/2018 - Α΄ 145).
Επίσης, γίνονται δεκτοί επί πτυχίω φοιτητές και φοιτήτριες των ιδρυμάτων της ημεδαπής, υπό την προϋπόθεση
ότι θα έχουν ολοκληρώσει τις υποχρεώσεις τους και θα
έχουν προσκομίσει σχετική βεβαίωση μέχρι την ημερομηνία εγγραφής τους στο Δ.Π.Μ.Σ.
Άρθρο 4
Αριθμός Εισακτέων,
Κριτήρια και Διαδικασία Επιλογής Εισακτέων
1. Ο αριθμός εισακτέων κατ’ έτος ορίζεται κατ’ ανώτατο
όριο σε 50 μεταπτυχιακούς/ες φοιτητές/τριες.
2. Ο αριθμός των μεταπτυχιακών φοιτητών κατ’ έτος
προσδιορίζεται κάθε ακαδημαϊκή χρονιά από την Ε.Π.Σ.
και μπορεί να μην συμπληρωθεί εάν το επίπεδο των υποψηφίων δεν κρίνεται κατάλληλο.
3. Κάθε έτος με απόφαση της Ε.Π.Σ. δημοσιεύεται επίσημη προκήρυξη για την εισαγωγή μεταπτυχιακών φοιτητών
του επόμενου ακαδημαϊκού έτους και καλούνται οι υποψήφιοι να υποβάλουν τις αιτήσεις τους στη Γραμματεία
του Δ.Π.Μ.Σ. με καταληκτική ημερομηνία που θα ορίζεται
στην εκάστοτε προκήρυξη. Εφόσον κριθεί αναγκαίο από
την Ε.Π.Σ., υπάρχει περίπτωση δεύτερης ή συμπληρωματικής προκήρυξης.
4. Ο/Η υποψήφιος/α υποβάλλει, στο κατάλληλο σύστημα υποβολής αιτήσεων, τα παρακάτω δικαιολογητικά σε
ψηφιακή μορφή:
α) Αίτηση υποβολής υποψηφιότητας.
β) Αναλυτικό βιογραφικό σημείωμα με φωτογραφία.
γ) Φωτοαντίγραφο βασικού τίτλου σπουδών.
δ) Πιστοποιητικό Αναλυτικής Βαθμολογίας προπτυχιακών μαθημάτων όπου θα αναγράφεται ο βαθμός πτυχίου/
διπλώματος.
ε) Φωτοαντίγραφο Αστυνομικής Ταυτότητας ή Διαβατηρίου.
στ) Αντίγραφα πτυχίων γνώσης της αγγλικής γλώσσας
τουλάχιστον σε επίπεδο B2.
ζ) Δύο, τουλάχιστον, συστατικές επιστολές.
η) Αντίγραφο διπλωματικής εργασίας ή τίτλο και περίληψή της εάν δεν έχει ολοκληρωθεί η εκπόνησή της,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
ή αναφορά ότι δεν εκπονείται υποχρεωτικά στο Τμήμα
προέλευσης του υποψηφίου.
θ) Άρθρα, που δημοσιεύθηκαν είτε σε επιστημονικά περιοδικά, είτε σε πρακτικά διεθνών συνεδρίων με σύστημα
των κριτών (αν υπάρχουν).
ι) Κάθε άλλο στοιχείο που μπορεί να βοηθήσει στην
επιλογή του υποψηφίου, κατά την κρίση του.
Η Γραμματεία του Δ.Π.Μ.Σ. διατηρεί το δικαίωμα να
ζητήσει διευκρινίσεις για κάποιο από τα δικαιολογητικά
εντός του χρονικού διαστήματος που θα ζητηθεί.
Με απόφαση της Ε.Π.Σ ορίζεται Τριμελής Επιτροπή Επιλογής και Εξέτασης. Ειδικότερα:
α) Η Επιτροπή Επιλογής καταρτίζει αρχικά έναν πλήρη
κατάλογο όσων έχουν υποβάλει αίτηση.
β) Απορρίπτει τους/τις υποψηφίους/ες που δεν πληρούν τα ελάχιστα τυπικά κριτήρια.
γ) Καλεί σε συνέντευξη όσους/ες υποψηφίους/ες πληρούν τα ελάχιστα τυπικά κριτήρια. Η συνέντευξη πραγμα-
τοποιείται από τα μέλη της οικείας Επιτροπής Επιλογής.
δ) Ιεραρχεί βαθμολογικά τους/τις υποψηφίους/ες.
ε) Καταρτίζει τον τελικό πίνακα επιλογής.
Ο τελικός πίνακας των επιτυχόντων/ουσων εγκρίνεται
και επικυρώνεται από την Ε.Π.Σ. και αναρτάται στην ιστοσελίδα του Τμήματος.
5. Η επιλογή γίνεται με βάση το σύνολο των μορίων που
προκύπτουν από τη συνεκτίμηση των κριτηρίων, ως εξής:
Κριτήριο
Βαρύτητα
Α. Βαθμός πτυχίου και βαθμολογία σε
σχετικά με το Δ.Π.Μ.Σ. μαθήματα
10%
Β. Επίπεδο γνώσης αγγλικής γλώσσας
10%
Γ. Κατοχή δεύτερου πτυχίου ή άλλου
μεταπτυχιακού τίτλου σπουδών ή
σχετικών δημοσιεύσεων σε αντικείμενο
που άπτεται του γνωστικού αντικειμένου
του Δ.Π.Μ.Σ.
10%
Δ. Συναφής με το πεδίο ειδίκευσης του
Δ.Π.Μ.Σ. ερευνητική δραστηριότητα ή
επαγγελματική εμπειρία
15%
Ε. Συναφής με το πεδίο ειδίκευσης του
Δ.Π.Μ.Σ. ακαδημαϊκή εκπαίδευση (συναφή
μαθήματα, εργασίες, πρακτική άσκηση)
15%
ΣΤ. Προφορική συνέντευξη, η οποία
διεξάγεται αυτοπροσώπως ή διαδικτυακά,
με σκοπό τη διακρίβωση των
ακαδημαϊκών εμπειριών, επιδόσεων και
ενδιαφερόντων των υποψηφίων
40%
Η τελική βαθμολογία των υποψηφίων αποτυπώνεται
με άριστα το 10.
Το επίπεδο γλωσσομάθειας της ξένης γλώσσας αποδεικνύεται με τους εξής τρόπους:
α) Κρατικό Πιστοποιητικό του ν. 2740/1999, όπως αντικαταστάθηκε με την παρ. 19 του άρθρου 13 του ν. 3149/
2003.
β) Με πιστοποιητικά αντίστοιχου επιπέδου των πανεπιστημίων CAMBRIDGE ή MICHIGAN καθώς και πιστο-
ποιητικά αντίστοιχου επιπέδου που γίνονται δεκτά σε
προκηρύξεις του ΑΣΕΠ.
γ) Πτυχίο Ξένης Γλώσσας και Φιλολογίας ή Πτυχίο Ξένων
Γλωσσών Μετάφρασης και Διερμηνείας της ημεδαπής ή
αντίστοιχο και ισότιμο σχολών της αλλοδαπής.
δ) Πτυχίο, προπτυχιακό ή μεταπτυχιακό δίπλωμα ή
διδακτορικό δίπλωμα οποιουδήποτε αναγνωρισμένου
ιδρύματος τριτοβάθμιας εκπαίδευσης της αλλοδαπής.
ε) Απολυτήριο τίτλο ισότιμο των ελληνικών σχολείων
Δευτεροβάθμιας Εκπαίδευσης, εφόσον έχουν αποκτηθεί
μετά από κανονική φοίτηση τουλάχιστον έξι ετών στην
αλλοδαπή.
Η άδεια επάρκειας διδασκαλίας ξένης γλώσσας δεν
αποδεικνύει τη γνώση ξένης γλώσσας (π.δ. 347/2003).
Οι υποψήφιοι που είναι κάτοχοι της σχετικής άδειας πρέπει να προσκομίσουν επικυρωμένο αντίγραφο και ακριβή
μετάφραση του τίτλου σπουδών βάσει του οποίου εκδόθηκε η άδεια επάρκειας διδασκαλίας ξένης γλώσσας).
Η διαδικασία της συνέντευξης περιλαμβάνει την εξέταση του υποψήφιου/φιας σε ερευνητικό άρθρο (paper), το
οποίο ο/η υποψήφιος/α έχει προηγουμένως επιλέξει από
σχετική λίστα και προετοιμάσει. Η λίστα με τα εν λόγω
άρθρα ανακοινώνεται στους υποψήφιους/φιες μέσω του
ιστότοπου του Δ.Π.Μ.Σ. ή/και με μήνυμα ηλεκτρονικού
ταχυδρομείου τουλάχιστον δύο εβδομάδες πριν τη διαδικασία επιλογής. Συνολικά, η διαδικασία της συνέντευξης
ανιχνεύει και αδρομερώς αξιολογεί: α) τις γνώσεις και τα
ενδιαφέροντά του/της, β) το βαθμό κατανόησης του ερευνητικού άρθρου που προετοίμασε και της περιοχής που
ανήκει το άρθρο αυτό, γ) την αιτιολόγηση της επιλογής
του συγκεκριμένου Δ.Π.Μ.Σ. και τον βαθμό σύνδεσής του
με την μελλοντική του/της επαγγελματική πορεία, δ) την
όλη αντιμετώπιση της διαδικασίας επιλογής από τον/την
υποψήφιο/α.
6. Οι πρώτοι σε κατάταξη έως και τη συμπλήρωση του
προκαθορισμένου κατ’ έτους αριθμού εισακτέων ή της
ελάχιστης επαρκούς βαθμολογίας (50% της μέγιστης)
αποτελούν τους επιτυχόντες με τον περιορισμό ότι στην
περίπτωση ισοψηφίας στην τελευταία θέση, λαμβάνεται
υπόψη ο βαθμός του πτυχίου για την επιλογή του καταλληλότερου υποψηφίου.
7. Σε περίπτωση που επιτυχόντες φοιτητές είναι λιγότεροι των πέντε (5), το Δ.Π.Μ.Σ. αναστέλλει την λειτουργία
του κατά το τρέχον ακαδημαϊκό έτος.
8. Οι επιλεγέντες/είσες εγγράφονται στο Δ.Π.Μ.Σ. εντός
της προθεσμίας που ανακοινώνεται από τη Γραμματεία
προσκομίζοντας για την εγγραφή τους τα δικαιολογητικά
που αναφέρονται στην ανακοίνωση και καταβάλλοντας
το ποσό της προκαταβολής διδάκτρων. Σε περίπτωση μη
εγγραφής ενός ή περισσοτέρων φοιτητών/τριών, θα κληθούν να εγγραφούν στο Δ.Π.Μ.Σ. οι επιλαχόντες/ούσες,
εφόσον υπάρχουν, με βάση τη σειρά τους στον εγκεκριμένο αξιολογικό πίνακα.
Άρθρο 5
Διάρκεια και Όροι Φοίτησης
1. Η χρονική διάρκεια φοίτησης στο Δ.Π.Μ.Σ. που οδηγεί στη λήψη του Διπλώματος Μεταπτυχιακών Σπουδών
(Δ.Μ.Σ.) ορίζεται σε ένα έτος. Ο ανώτατος επιτρεπόμενος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
χρόνος ολοκλήρωσης των σπουδών ορίζεται σε δύο (2)
έτη. Ο μεταπτυχιακός/η φοιτητής/τρια μπορεί να ζητήσει εγγράφως αιτιολογημένη παράταση των σπουδών
του/της που δεν μπορεί να υπερβαίνει το μισό της κανονικής διάρκειας φοίτησης Δ.Π.Μ.Σ. Αδικαιολόγητη
μη ολοκλήρωση των σπουδών πέραν αυτού του χρονοδιαγράμματος οδηγεί σε ερώτημα διαγραφής του
μεταπτυχιακού φοιτητή από το Δ.Π.Μ.Σ. για το οποίο
αποφασίζει η Ε.Π.Σ.
2. Για τους/τις εργαζόμενους/ες μεταπτυχιακούς/ες
φοιτητές/τριες προβλέπεται η δυνατότητα μερικής φοίτησης. Οι φοιτητές/τριες αυτής της κατηγορίας θα πρέπει
αποδεδειγμένα να εργάζονται τουλάχιστον 20 ώρες την
εβδομάδα και να προσκομίσουν σχετική σύμβαση εργασίας ή βεβαίωση εργοδότη.
Μερική φοίτηση προβλέπεται και για μη εργαζόμενους/
ες φοιτητές/τριες που αδυνατούν να ανταποκριθούν στις
απαιτήσεις της πλήρους φοίτησης για λόγους υγείας, οικογενειακούς, στράτευσης, λόγοι ανωτέρας βίας κ.ά.
Οι ενδιαφερόμενοι/ες υποβάλλουν αίτημα προς την
Ε.Π.Σ., πριν την έναρξη των μαθημάτων του Προγράμματος.
Η διάρκεια μερικής φοίτησης δεν μπορεί να υπερβαίνει το διπλάσιο της κανονικής διάρκειας φοίτησης του
συγκεκριμένου Δ.Π.Μ.Σ.
3. Ο/Η μεταπτυχιακός/η φοιτητής/τρια με αίτησή του
μπορεί να ζητήσει αιτιολογημένα αναστολή φοίτησης
η οποία δεν μπορεί να υπερβαίνει τα δύο συνεχόμενα
εξάμηνα.
Η διαδικασία αναστολής αναλύεται στα παρακάτω
βήματα:
- Αίτηση του/της ενδιαφερόμενου/ης, στην αρχή του
ακαδ. εξαμήνου στην Ε.Π.Σ., στην οποία θα αναφέρονται
οι λόγοι για τους οποίους αιτείται την αναστολή. Στην αίτηση επισυνάπτονται τα σχετικά δικαιολογητικά (εφόσον
υπάρχουν).
- Σχετική αιτιολογημένη απόφαση της Ε.Π.Σ., όπου θα
αναφέρεται ότι κατά τη διάρκεια της αναστολής της φοίτησης αίρεται η φοιτητική ιδιότητα και αναστέλλονται όλα
τα σχετικά δικαιώματα του/της φοιτητή/τριας.
Η φοιτητική ιδιότητα αποκτάται ξανά αυτομάτως μετά
τη λήξη της αναστολής. Όσοι/ες μεταπτυχιακοί/ες φοιτητές/τριες έχουν λάβει από τον Φορέα Εργασίας τους
εκπαιδευτική άδεια για τη φοίτησή τους σε Π.Μ.Σ. δεν
δικαιούνται κατά το ίδιο χρονικό διάστημα αναστολή
φοίτησης.
Τα εξάμηνα αναστολής της φοιτητικής ιδιότητας δεν
προσμετρώνται στην προβλεπόμενη ανώτατη διάρκεια
κανονικής φοίτησης.
4. Οι μεταπτυχιακοί/ες φοιτητές/φοιτήτριες έχουν τα δικαιώματα και τις υποχρεώσεις όπως ορίζονται στον Κανο-
νισμό προγραμμάτων μεταπτυχιακών και διδακτορικών
σπουδών του Ιδρύματος (παρ. 4 άρθρο 79, ν. 4957/2022).
5. Για κάθε μεταπτυχιακό φοιτητή, ορίζεται ένας διδάσκων ή μία διδάσκουσα του Δ.Π.Μ.Σ. ως Σύμβουλος
Σπουδών (ΣΣ) με κύριο ρόλο την καθοδήγησή του μεταπτυχιακού φοιτητή σε όλα τα ζητήματα. Η ΣΕ και ο/η ΣΣ
έχουν την ευθύνη της παρακολούθησης και του ελέγχου
της πορείας των σπουδών του μεταπτυχιακού φοιτητή.
6. Οι εξεταστικές περίοδοι είναι δύο: Φεβρουαρίου και
Ιουνίου. Σε περίπτωση που φοιτητής ή φοιτήτρια αποτύχει
σε ένα μάθημα, μπορεί να επανεξεταστεί στο μάθημα
αυτό σε επαναληπτική εξέταση. Αν ο/η μεταπτυχιακός/η
φοιτητής/τρια αποτύχει στην εξέταση μαθήματος ή μαθημάτων και στην επαναληπτική εξέταση, δύναται να εξετα-
σθεί, ύστερα από αίτησή του προς τον Πρόεδρο της ΕΠΣ,
στην ίδια εξεταστική περίοδο, από τριμελή επιτροπή που
ορίζεται με απόφαση Προέδρου, η οποία αποτελείται από
διδακτικό προσωπικό του ίδιου ή άλλου Τμήματος του
Α.Ε.Ι. με γνωστικό αντικείμενο ίδιο ή συναφές με αυτό
του προς εξέταση μαθήματος, στην οποία δεν δύναται να
συμμετέχει ο/η διδάσκων/ουσα του μαθήματος. (παρ. 6
άρθρο 65 του ν. 4957/2022). Το αίτημα επανεξέτασης από
Τριμελή Επιτροπή θα πρέπει να κατατεθεί στη Γραμματεία του Δ.Π.Μ.Σ. εντός 5 ημερών από την ανακοίνωση
του αποτελέσματος της επαναληπτικής εξέτασης. Εάν ο
φοιτητής ή η φοιτήτρια δεν υποβάλει αίτηση εντός των
προβλεπόμενων χρονικών ορίων ή εάν αποτύχει στην
εξέταση από την τριμελή επιτροπή, τότε είτε διαγράφεται
από το Π.Μ.Σ, είτε του δίνεται η δυνατότητα να παρακολουθήσει εκ νέου το μάθημα (ή τα μαθήματα) στο οποίο
έχει αποτύχει και στην περίπτωση αυτή υποχρεούται να
καταβάλει το ποσό των 400 ευρώ (για κάθε μάθημα). Σε
περίπτωση αποτυχίας στην εξέταση μετά την εκ νέου
παρακολούθηση του μαθήματος ο φοιτητής/τρια διαγράφεται.
7. Φοιτητής που χρησιμοποιεί μη σύννομα μέσα κατά τη
συμμετοχή του στις εξετάσεις παραπέμπεται στην Ε.Π.Σ.
για τις περαιτέρω νόμιμες διαδικασίες.
8. Η Ε.Π.Σ., μετά την εισήγηση της Σ.Ε., δύναται να αποφασίσει τη διαγραφή μεταπτυχιακών φοιτητών/τριων εάν:
8.1. Έχουν υπερβεί το ανώτατο όριο απουσιών,
8.2. έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
8.3. μη επιτυχής επανεξέταση της Μεταπτυχιακής Διπλωματικής Εργασίας,
8.4. έχουν υπερβεί τη μέγιστη χρονική διάρκεια φοίτησης στο Δ.Π.Μ.Σ., όπως ορίζεται στον παρόντα Κανο-
νισμό, εκτός αν συντρέχουν αποδεδειγμένα σοβαροί και
εξαιρετικοί λόγοι, οι οποίοι εξετάζονται κατά περίπτωση
από την Ε.Π.Σ.,
8.5. έχουν υποπέσει σε παράπτωμα που εμπίπτει στο
δίκαιο περί πνευματικής ιδιοκτησίας (ν. 2121/1993) κατά
τη συγγραφή των εργασιών τους,
8.6. δεν έχουν καταβάλλει το προβλεπόμενο τέλος
φοίτησης,
8.7. έχουν καταθέσει οι ίδιοι/ες οι φοιτητές/τριες αίτηση
διαγραφής στη Γραμματεία του Τμήματος (στην περίπτωση αυτή η αίτηση εγκρίνεται αυτοδίκαια από την Ε.Π.Σ.).
9. Στο Δ.Π.Μ.Σ προβλέπονται τέλη φοίτησης ύψους
4.500 €, τα οποία καταβάλλονται ως εξής:
• 500 € ως προκαταβολή εγγραφής εντός 15 ημερών
από την ενημέρωση των επιτυχόντων
• 2000 € κατά την εγγραφή στο 1ο εξάμηνο
• 2000 € κατά την έναρξη του 2ου εξαμήνου.
Η συμμετοχή στις εξετάσεις κάθε εξαμήνου επιτρέπεται μόνο στους ταμειακά ενήμερους φοιτητές. Ουδεμία
επιστροφή τελών φοίτησης προβλέπεται σε περίπτωση
διαγραφής σύμφωνα με τον Κανονισμό Λειτουργίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
Άρθρο 6
Πρόγραμμα Σπουδών-Έλεγχος Γνώσεων
1. Το Πρόγραμμα Μεταπτυχιακών Σπουδών του Δ.Π.Μ.Σ
περιλαμβάνει ένα σύνολο υποχρεωτικών μαθημάτων
κορμού για όλους τους μεταπτυχιακούς φοιτητές και
ένα υποσύνολο εξειδικευμένων υποχρεωτικών και κατ’
επιλογήν μαθημάτων, όπως αυτά είναι αναρτημένα στην
ιστοσελίδα του Δ.Π.Μ.Σ.
2. Το σύνολο των ευρωπαϊκών πιστωτικών μονάδων
(ECTS) για την απόκτηση του Διπλώματος Μεταπτυχιακών
Σπουδών (ΔΜΣ) ανέρχεται σε 75 ECTS και τα μαθήματα
αρχίζουν το χειμερινό εξάμηνο.
3. Η διδασκαλία των μαθημάτων, δύναται να πραγματοποιείται διά ζώσης και με μέσα εξ αποστάσεως εκπαί-
δευσης κατά τη διάρκεια των εξαμήνων. Η διδασκαλία
με μέσα εξ αποστάσεως εκπαίδευσης δύναται να πραγματοποιείται σε ποσοστό έως εκατό τοις εκατό (100%)
συνολικά στο πρόγραμμα διδασκαλίας με το ανωτέρω
ποσοστό να μπορεί να ποικίλλει ανά μάθημα.
Τα μαθήματα γίνονται υπό μορφή διαλέξεων, σεμιναρίων ή/και εργαστηρίων και είναι δυνατό να συμπεριλη-
φθούν σ’ αυτά προπαρασκευαστικές ερευνητικές, διδακτικές και άλλες εκπαιδευτικές δραστηριότητες.
4. Τα μαθήματα δύνανται να γίνονται είτε σε εβδομαδιαία βάση, είτε συγκεντρωτικά.
5. Η γλώσσα διδασκαλίας των μαθημάτων του Δ.Π.Μ.Σ.
είναι η ελληνική με εξειδικευμένη ορολογία στα αγγλικά.
Ορισμένες διαλέξεις σε ειδικά θέματα, καθώς και μέρος
της ύλης προς μελέτη, δύναται να είναι στην αγγλική
γλώσσα. Προβλέπεται η δυνατότητα διεξαγωγής εν όλω
ή εν μέρει μαθημάτων στην αγγλική γλώσσα, κατόπιν
απόφασης της Ε.Π.Σ.
6. Την ευθύνη τήρησης του ωρολογίου προγράμματος
μαθημάτων φέρει ο Διευθυντής του Δ.Π.Μ.Σ.
7. Για την απόκτηση του Διπλώματος Μεταπτυχιακών
Σπουδών απαιτείται:
α) η συμμετοχή του φοιτητή στο σύνολο των εκπαιδευτικών και ερευνητικών δραστηριοτήτων του προγράμμα-
τος, κατά τα ειδικότερα οριζόμενα στο πρόγραμμα και
στον παρόντα κανονισμό,
β) η επιτυχής εξέταση σε όλα τα μαθήματα του α’ και β’
εξαμήνου, όπως ορίζεται από το πρόγραμμα σπουδών,
γ) η επιτυχής εκπόνηση της μεταπτυχιακής διπλωματικής εργασίας (Μ.Δ.Ε.),
δ) η συγκέντρωση 75 πιστωτικών μονάδων (ECTS),
ε) η αποπληρωμή του συνόλου των τελών φοίτησης, και
στ) η εκπλήρωση τυχόν υποχρεώσεών προς τη Φοιτητική Μέριμνα και τη Βιβλιοθήκη του Ιδρύματος.
Η επιτυχημένη παρακολούθηση ενός μαθήματος περιλαμβάνει την παρουσία των φοιτητών τουλάχιστον στο
75% του χρόνου διδασκαλίας του.
Ο μεταπτυχιακός φοιτητής/φοιτήτρια υποχρεούται
να παρακολουθήσει κάθε εξάμηνο μαθήματα που συμπληρώνουν 30 ECTS και να εξεταστεί επιτυχώς σε όλα
τα μαθήματα του εξαμήνου. Η εξέταση στα επιμέρους
μαθήματα γίνεται με γραπτές ή προφορικές εξετάσεις,
εκπόνηση εργασιών ή συνδυασμό των ανωτέρω.
Στο Β’ εξάμηνο πραγματοποιείται η έναρξη της εκπόνησης της Μεταπτυχιακής Διπλωματικής Εργασίας (ΜΔΕ) και
της παρακολούθησης του θερινού σχολείου ή της πρακτικής άσκησης, τα οποία ολοκληρώνονται κατά τη λήξη
του προγράμματος συμπεριλαμβανομένης της θερινής
περιόδου.
8. Η κατάθεση της βαθμολογίας, η πιστοποίηση διδακτικής επάρκειας και η κατάθεση του πρακτικού εξέτασης
των μαθημάτων γίνονται από τους διδάσκοντες μέσω κατάλληλου πληροφοριακού συστήματος.
9. Η περιγραφή των μαθημάτων δίνεται στο παράρτημα
1 που συνοδεύει τον Εσωτερικό Κανονισμό Λειτουργίας
του Δ.Π.Μ.Σ.
Το αναλυτικό ενδεικτικό πρόγραμμα των μαθημάτων
του Δ.Π.Μ.Σ. με τους τίτλους των μαθημάτων και τις πιστωτικές μονάδες (ECTS) παρουσιάζεται στον παρακάτω
πίνακα:
Τύπος
Μαθήματος Κωδικός
Τίτλος Μαθήματος
ΕΞΑΜΗΝΟ ECTS
Υποχρεωτικό
Διοίκηση Ψηφιακών
Επιχειρήσεων και Οργανισμών
Α
7,5
Υποχρεωτικό
Χρηματοοικονομική Διοίκηση
Α
7,5
Υποχρεωτικό
Διαχείριση καινοτομίας και
επιχειρηματικό πλάνο
Α
Υποχρεωτικό
Μελέτες Περίπτωσης Ψηφιακού
Μετασχηματισμού και
Επιχειρηματικότητας
Α
Υποχρεωτικό
Σύγχρονες Μέθοδοι στη
Σχεδίαση Ψηφιακών Προϊόντων
και Υπηρεσιών
Α
Υποχρεωτικό
Παίγνιο Επιχειρηματικότητας
Β
7,5
Υποχρεωτικό
Ψηφιακό Marketing
Β
Υποχρεωτικό
Επιχειρησιακά Συστήματα και
Ευφυΐα
Β
7,5
Επιλογής
Τεχνητή Νοημοσύνη στη
διαχείριση ανοιχτών και
μεγάλων δεδομένων
Β
Επιλογής
Συστήματα Διαχείρισης
Εφοδιαστικής Αλυσίδας
Β
Επιλογής
Διαχείριση Έργων ΤΠΕ και
Ανάπτυξη ΠΣ
Β
Υποχρεωτικό
Διπλωματική Εργασία
Θερινή
περίοδος 12,5
Επιλογής
Θερινό Σχολείο
Επιχειρηματικότητας
Θερινή
περίοδος
2,5
Επιλογής
Πρακτική Άσκηση σε Νεοφυή
Επιχείρηση ή θερμοκοιτίδα
επιχειρηματικότητας
Θερινή
περίοδος
2,5
Το ανωτέρω πρόγραμμα μαθημάτων είναι ενδεικτικό.
Ο αριθμός, το είδος και το περιεχόμενο των μαθημάτων
του προγράμματος σπουδών, καθώς και η κατανομή τους
σε εξάμηνα, δύνανται να αναπροσαρμόζονται με απόφαση της Ε.Π.Σ. για λόγους διασφάλισης της εύρυθμης
λειτουργίας του Δ.Π.Μ.Σ.
10. Σε περίπτωση απώλειας αριθμού διδακτικών ωρών
κάποιου μαθήματος, η αναπλήρωσή τους γίνεται με ευθύνη του διδάσκοντα, σε χρόνο που επιτρέπεται από το
πρόγραμμα σπουδών και με παράλληλη έγκαιρη ενημέρωση των φοιτητών μέσω του διαδικτυακού συστήματος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
ασύγχρονης διδασκαλίας. Σε περίπτωση που υπάρξει
απώλεια διδακτικών ωρών που δεν είναι δυνατόν να
αναπληρωθεί με τον παραπάνω τρόπο, ο τρόπος αναπλήρωσης ορίζεται κατά περίπτωση με απόφαση της Ε.Π.Σ.
11. Στο Β’ εξάμηνο του προγράμματος προβλέπεται η
έναρξη εκπόνησης της μεταπτυχιακής διπλωματικής εργασίας. Για την απόκτηση του δικαιώματος έναρξης της
μεταπτυχιακής διπλωματικής εργασίας (ΜΔΕ), απαιτείται
ο μεταπτυχιακός/ή φοιτητής/τρια να έχει συγκεντρώσει
τουλάχιστον 20 ECTS. Ο/Η μεταπτυχιακός/ή φοιτητής/
τρια υποβάλλει αίτηση στην οποία αναγράφεται ο προτεινόμενος τίτλος της διπλωματικής εργασίας, ο/η προτει-
νόμενος/η επιβλέπων/ουσα και επισυνάπτεται περίληψη
της προτεινόμενης εργασίας, στη Γραμματεία του Π.Μ.Σ.
Η Γραμματεία του Δ.Π.Μ.Σ. προωθεί την αίτηση στην Συντονιστική Επιτροπή.
12. Επίβλεψη Διπλωματικής Εργασίας
Η Ε.Π.Σ., ύστερα από την αίτηση του/της ενδιαφερόμενου/ης στην οποία αναγράφεται, ο προτεινόμενος
τίτλος της διπλωματικής εργασίας, ο/η προτεινόμενος/η
επιβλέπων/ουσα και επισυνάπτεται περίληψη της προτεινόμενης εργασίας, ορίζει τον/την επιβλέποντα/ουσα
αυτής και συγκροτεί την τριμελή εξεταστική επιτροπή
για την έγκριση της εργασίας, ένα από τα μέλη της οποίας είναι και ο/η επιβλέπων/ουσα (παρ. 2 άρθρο 82 του
ν. 4957/2022).
Δικαίωμα επίβλεψης διπλωματικών εργασιών έχουν οι
διδάσκοντες των περ. α) έως στ) της παρ. 1 του άρθρου 83
του ν. 4957/2022 υπό την προϋπόθεση ότι είναι κάτοχοι
διδακτορικού διπλώματος. Με απόφαση του αρμοδίου
οργάνου του Π.Μ.Σ. δύναται να ανατίθεται η επίβλεψη διπλωματικών εργασιών και σε μέλη Δ.Ε.Π., Ε.Ε.Π. και Ε.ΔΙ.Π.
του Τμήματος, που δεν έχουν αναλάβει διδακτικό έργο
στο Π.Μ.Σ (παρ. 3. Άρθρο 83 ν. 4957/2022).
Τα λοιπά δύο Μέλη της Τριμελούς Εξεταστικής Επιτροπής μπορεί να είναι από όλες τις κατηγορίες διδασκό-
ντων/ουσων που δύνανται να αναλάβουν αυτοδύναμο
διδακτικό έργο στο Δ.Π.Μ.Σ. σύμφωνα με το άρθρο. 83
του ν. 4957/ 2022. Τα Μέλη της Τριμελούς Εξεταστικής
Επιτροπής πρέπει να έχουν την ίδια ή συναφή επιστημονική ειδικότητα με το γνωστικό αντικείμενο του Δ.Π.Μ.Σ.
Σε εξαιρετικές περιπτώσεις αντικειμενικής αδυναμίας
άσκησης καθηκόντων επίβλεψης επί μακρό χρονικό διάστημα ή ύπαρξη άλλου σπουδαίου λόγου, η Ε.Π.Σ. δύναται
να προβεί, κατόπιν αιτιολόγησης της απόφασής της, στην
αντικατάσταση του/της επιβλέποντα/ουσας ή Μέλους της
Τριμελούς Εξεταστικής Επιτροπής, (είτε κατόπιν αίτησης
του/της μεταπτυχιακού/ης φοιτητή/τριας και γνώμη του/
της προτεινόμενου/ης Επιβλέποντος/ουσας ή Μέλους είτε
κατόπιν πρότασης του/της επιβλέποντα/ουσας ή Μέλους
της Τριμελούς Εξεταστικής Επιτροπής).
Στο τέλος της περιόδου ανάθεσης των Διπλωματικών
Εργασιών η Ε.Π.Σ. επικυρώνει την κατανομή θεμάτων ανά
επιβλέποντα/ουσα.
Ο σχεδιασμός της Μεταπτυχιακής Διπλωματικής Εργασίας κάθε φοιτητή/τριας γίνεται με ευθύνη του/της Επι-
βλέποντος/ουσας. Σημειώνεται επίσης ότι με ευθύνη του/
της Επιβλέποντος/ουσας και του/της μεταπτυχιακού/ής
φοιτητή/τριας όλες οι μεταπτυχιακές εργασίες θα πρέπει
να αποδέχονται τις αρχές Ακαδημαϊκής Δεοντολογίας και
ηθικής της έρευνας του Ιδρύματος.
13. Γλώσσα συγγραφής
Η συγγραφή της ΜΔΕ δύναται να πραγματοποιείται
στην ελληνική ή στην αγγλική γλώσσα.
14. Εξέταση Μεταπτυχιακής Διπλωματικής Εργασίας
Για να εγκριθεί η εργασία, ο/η μεταπτυχιακός/η φοιτητής/τρια οφείλει να την υποστηρίξει ενώπιον της Τριμε-
λούς Εξεταστικής Επιτροπής.
Μετά το πέρας της περιόδου συγγραφής της Μεταπτυχιακής Διπλωματικής Εργασίας και έπειτα από τη σύμ-
φωνη γνώμη του/της επιβλέποντος/ουσας, οι φοιτητές/
τριες παραδίδουν ηλεκτρονικώς ή εντύπως αντίτυπό της
στα Μέλη της Εξεταστικής Επιτροπής. Επισημαίνεται ότι
η κατάθεση της Μεταπτυχιακής Διπλωματικής Εργασίας
στα Μέλη της Επιτροπής θα πρέπει να γίνεται τουλάχιστον
15 ημέρες πριν την έναρξη της εξεταστικής περιόδου. Σε
αντίθετη περίπτωση, τα Μέλη της Εξεταστικής Επιτροπής
έχουν τη δυνατότητα παραπομπής της εξέτασης σε επόμενη εξεταστική περίοδο.
Οι μεταπτυχιακοί φοιτητές και οι μεταπτυχιακές φοιτήτριες υποχρεούνται επίσης να καταθέσουν στη Γραμμα-
τεία του Π.Μ.Σ. πριν την υποστήριξη, υπεύθυνη δήλωση
στην οποία θα αναφέρουν τα ακόλουθα: «Είμαι συγγραφέας αυτής της Μεταπτυχιακής Διπλωματικής Εργασίας
και κάθε βοήθεια την οποία είχα για την προετοιμασία της
είναι πλήρως αναγνωρισμένη και αναφέρεται στην εργασία. Επίσης, έχω αναφέρει τις όποιες πηγές από τις οποίες
έκανα χρήση δεδομένων ή ιδεών, είτε αυτές αναφέρονται ακριβώς είτε παραφρασμένες. Επίσης, βεβαιώνω ότι
αυτή η εργασία προετοιμάστηκε από εμένα προσωπικά,
ειδικά για τη συγκεκριμένη μεταπτυχιακή διπλωματική
εργασία».
15. Η έγκριση της Διπλωματικής Εργασίας προϋποθέτει
την υποστήριξή της ενώπιον της Εξεταστικής Επιτροπής
Η Τριμελής Εξεταστική Επιτροπή συνεδριάζει για την
εξέταση της Διπλωματικής Εργασίας. Συνεδριάζει νομίμως, μόνο όταν παρευρίσκονται και τα τρία Μέλη της
(εδάφιο 5 παρ. 1 άρθρο 14 ν. 2690/1999). Κατά την ημέρα της συνεδρίασης, τα Μέλη της Τριμελούς Επιτροπής
ανταλλάσσουν απόψεις, υποβάλλουν ερωτήσεις στον
εξεταζόμενο ή την εξεταζόμενη, ακολούθως αποφαίνονται για τον τελικό αξιολογικό βαθμό, συντάσσουν το
σχετικό έντυπο αξιολογικής κρίσης, το υπογράφουν και σε
επόμενο χρόνο το παραδίδουν στη Γραμματεία. Η ημέρα
της εξέτασης καθορίζεται από την Τριμελή Επιτροπή. Για
την έγκριση της μεταπτυχιακής διπλωματικής εργασίας
απαιτείται σωρευτικά: α) η σύμφωνη γνώμη των 2/3 των
Μελών της Επιτροπής και β) ο μέσος όρος της βαθμολογίας των τριών μελών της επιτροπής να είναι ίσος ή
μεγαλύτερος του πέντε (5).Η Μεταπτυχιακή Διπλωματική
Εργασία βαθμολογείται από μηδέν (0,00) έως δέκα (10,00).
16. Η εξέταση της Μεταπτυχιακής Διπλωματικής Εργασίας περιλαμβάνει ως απαραίτητο συστατικό στοιχείο και
τη δημόσια παρουσίασή της.
17. Η εγκεκριμένη Μεταπτυχιακή Διπλωματική Εργασία, μετά το πέρας των ενδεχομένων διορθώσεων που
προτείνει η Επιτροπή, και πριν την καθομολόγηση του
φοιτητή ή της φοιτήτριας κατατίθεται στη Βιβλιοθήκη
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
του Π.Α. σε ηλεκτρονική μορφή μέσω της διαδικτυακής
Πύλης της Βιβλιοθήκης και αναρτάται στον ιστότοπο της
οικείας Σχολής (Ένα ηλεκτρονικό αντίτυπο κατατίθεται
στη Γραμματεία του Π.Μ.Σ.
18. Η Μεταπτυχιακή Διπλωματική Εργασία ολοκληρώνεται κατά τη λήξη του Προγράμματος. Με απόφαση της
Ε.Π.Σ, μπορεί να χορηγηθεί παράταση του προβλεπόμενου χρονικού ορίου για την εξέταση της Μεταπτυχιακής
Διπλωματικής Εργασίας, μετά από αίτηση του ενδιαφερομένου και μόνο για σοβαρούς ανυπαίτιους λόγους,
όπως λόγοι υγείας, σοβαροί προσωπικοί λόγοι, σοβαροί
επαγγελματικοί λόγοι. Η αίτηση του ενδιαφερομένου/
ης πρέπει να συνοδεύεται από τα σχετικά δικαιολογητικά. Σε περίπτωση υπέρβασης του χρόνου αυτού τίθε-
ται θέμα διαγραφής του μεταπτυχιακού φοιτητή από το
ΔΠΜΣ, έπειτα από σχετική εισήγηση της ΣΕ και απόφαση
της Ε.Π.Σ.
19. Ο βαθμός της ΜΔΕ εξάγεται από το μέσο όρο βαθμολογίας των τριών μελών της εξεταστικής επιτροπής.
20. Η αξιολόγηση των μεταπτυχιακών φοιτητών λαμβάνει χώρα στο τέλος της εκπαιδευτικής διαδικασίας κάθε
μαθήματος, με ευθύνη του διδάσκοντα του μαθήματος,
ο οποίος ορίζει τον τρόπο εξέτασης και βαθμολόγησης.
21. Η βαθμολόγηση των μαθημάτων γίνεται από τους
διδάσκοντες σε κλίμακα βαθμολογίας από 0 έως 10. Προβιβάσιμος βαθμός ορίζεται κατ’ ελάχιστον το πέντε (5).
22. Ο βαθμός της ΜΔΕ και ο τελικός βαθμός του Διπλώματος Μεταπτυχιακών Σπουδών (ΔΜΣ) είναι περιγραφικοί
και σε παρένθεση αναγράφεται η αριθμητική βαθμολογία
του μεταπτυχιακού/ής φοιτητή/τριας.
23. Ο τελικός βαθμός του Μεταπτυχιακού Διπλώματος
Σπουδών καθορίζεται από τις επιδόσεις του/της φοιτητή/τριας στο σύνολο των μαθημάτων και στη ΜΔΕ και ο
τρόπος υπολογισμού καθορίζεται σαν ο μέσος όρος της
επίδοσης, λαμβάνοντας υπόψη το βάρος κάθε μαθήματος
και της ΜΔΕ σε ECTS:
Τελικός Βαθμός= [Σ(ECTS Μαθήματος x Βαθμό Μαθήματος) + ECTS ΜΔΕ x Βαθμό ΜΔΕ]/75.
24. Κάθε χρόνο ο Διευθυντής του Δ.Π.Μ.Σ. σε συνεργασία με τη Γραμματεία δημοσιεύει και αναρτά τον Οδηγό
Σπουδών του Δ.Π.Μ.Σ. Ο Οδηγός Σπουδών περιλαμβάνει
το πρόγραμμα μαθημάτων, τα ονόματα των διδασκόντων/
ουσών, τα δικαιώματα και υποχρεώσεις των μεταπτυχιακών φοιτητών/τριών, καθώς και πληροφορίες για τη λει-
τουργία των σπουδαστηρίων, των εργαστηρίων και των
βιβλιοθηκών των συνεργαζόμενων Τμημάτων.
Άρθρο 7
Δωρεάν Φοίτηση - Υποτροφίες
Κάθε χρόνο ο Διευθυντής του Δ.Π.Μ.Σ. σε συνεργασία
με τη Γραμματεία δημοσιεύει και αναρτά τον Οδηγό Σπουδών του Δ.Π.Μ.Σ. Ο Οδηγός Σπουδών περιλαμβάνει το
πρόγραμμα μαθημάτων, τα ονόματα των διδασκόντων/
ουσών, τα δικαιώματα και υποχρεώσεις των μεταπτυχιακών φοιτητών/τριών, καθώς και πληροφορίες για τη
λειτουργία των σπουδαστηρίων, των εργαστηρίων και
των βιβλιοθηκών των συνεργαζόμενων Τμημάτων. Εγγεγραμμένοι φοιτητές/φοιτήτριες του Π.Μ.Σ. δύνανται
να φοιτούν δωρεάν εφόσον πληρούν τα οικονομικά ή
κοινωνικά κριτήρια του άρθρου 86 του ν. 4957/2022.
Προϋπόθεση για τη χορήγηση του δικαιώματος δωρεάν
φοίτησης λόγω οικονομικών ή κοινωνικών κριτηρίων είναι
η πλήρωση προϋποθέσεων αριστείας κατά τον πρώτο κύκλο σπουδών, που αντιστοιχεί κατ’ ελάχιστον στην κατοχή
βαθμού ίσου ή ανώτερου του επτάμιση με άριστα στα
δέκα (7,5/10), εφόσον η αξιολόγηση στον βασικό τίτλο
σπουδών που προσκομίζεται για την εισαγωγή στο Π.Μ.Σ.
έχει πραγματοποιηθεί σύμφωνα με τη δεκάβαθμη κλίμακα αξιολόγησης Ανώτατου Εκπαιδευτικού Ιδρύματος
(Α.Ε.Ι.) της ημεδαπής, άλλως το κριτήριο αυτό εφαρμόζεται αναλογικά σύμφωνα με την εκάστοτε κλίμακα αξι-
ολόγησης, εφόσον ο προσκομιζόμενος τίτλος σπουδών
έχει χορηγηθεί από Ίδρυμα της αλλοδαπής.
Ο συνολικός αριθμός των φοιτητών που φοιτούν δωρεάν δεν δύναται να υπερβαίνει τον αριθμό που αντι-
στοιχεί στο τριάντα τοις εκατό (30%) του συνόλου των
εγγεγραμμένων φοιτητών ανά ακαδημαϊκό έτος. Αν, κατά
τον αριθμητικό υπολογισμό του αριθμού των δικαιούχων
απαλλαγής από τα τέλη φοίτησης προκύπτει δεκαδικός
αριθμός, γίνεται στρογγυλοποίηση στην πλησιέστερη
ακέραιη μονάδα. Αν ο αριθμός των δικαιούχων απαλλαγής υπερβαίνει το ποσοστό της παρούσας, οι δικαιούχοι
επιλέγονται με σειρά φθίνουσας κατάταξης έως τη συμπλήρωση του αριθμού.
Η υποβολή των αιτήσεων για τη δωρεάν φοίτηση ανά
Π.Μ.Σ. σύμφωνα με το παρόν πραγματοποιείται μετά την
ολοκλήρωση της διαδικασίας εισδοχής των φοιτητών στο
Π.Μ.Σ.
Σύμφωνα με το άρθρο 3 της υπ’ αρ. 108990/Ζ1/ 8.9.2022
υπουργική απόφαση:
1. Η χρήση του δικαιώματος απαλλαγής από την υποχρέωση καταβολής τελών φοίτησης παρέχεται αποκλει-
στικά για τη φοίτηση σε ένα (1) Π.Μ.Σ. που οργανώνεται
από ανώτατο εκπαιδευτικό ίδρυμα της ημεδαπής.
2. Δεν δικαιούνται απαλλαγής όσοι λαμβάνουν υποτροφία από άλλη πηγή.
3. Οι πολίτες τρίτων χωρών δεν έχουν δικαίωμα υποβολής αίτησης για την απαλλαγή από την υποχρέωση
καταβολής τελών φοίτησης σε Π.Μ.Σ.
Με απόφαση της Ε.Π.Σ. μπορούν να χορηγούνται ειδικές
υποτροφίες για εισακτέους ή να προβλέπεται η μειωμένη
καταβολή διδάκτρων ή να χορηγούνται ειδικά βραβεία σε
μεταπτυχιακούς φοιτητές με βάση ακαδημαϊκά, κοινωνικά
ή άλλα κριτήρια.
Άρθρο 8
Διδακτικό Προσωπικό
Κάθε μάθημα διδάσκεται από έναν/μία ή περισσότερους/ες διδάσκοντες/ουσες. Σε κάθε μάθημα ορίζεται
από την Ε.Π.Σ. ένας/μια διδάσκων/ουσα ως υπεύθυνος/η/
συντονιστής/τρια του μαθήματος.
Η ανάθεση διδακτικού έργου στο Π.Μ.Σ. γίνεται σύμφωνα με τα προβλεπόμενα στο άρθρο 83 του ν. 4957/2022
και αποφασίζεται από την Ε.Π.Σ., ύστερα από εισήγηση
της Σ.Ε.
Οι ειδικότερες προϋποθέσεις και η διαδικασία πρόσκλησης από την ημεδαπή ή την αλλοδαπή, καθώς και
οι ειδικότεροι όροι απασχόλησης και κάθε θέμα σχετικό
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
με τους διδάσκοντες που ανήκουν στις κατηγορίες των
περιπτώσεων ε), στ) και ζ) της παρ. 1 του άρθρου 83 του
ν. 4957/2022 θα ορίζονται με απόφαση της Ε.Π.Σ. και στο
πλαίσιο της κείμενης νομοθεσίας.
Άρθρο 9
Έσοδα Δ.Π.Μ.Σ.Διαδικασία Οικονομικής Διαχείρισης
Οι πόροι του Π.Μ.Σ. δύνανται να προέρχονται από:
α) τέλη φοίτησης, β) δωρεές, χορηγίες και πάσης φύσεως οικονομικές ενισχύσεις, γ) κληροδοτήματα, δ) πό-
ρους από ερευνητικά έργα ή προγράμματα, ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
Η διαχείριση των πόρων του Π.Μ.Σ. γίνεται από τον
Ε.Λ.Κ.Ε. και κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Με απόφαση του Συμβουλίου Διοίκησης που λαμβάνεται έως το
τέλος Μαρτίου κάθε έτους αποφασίζεται αν το υπόλοιπο
ποσό μετά από την αφαίρεση της παρακράτησης υπέρ
Ε.Λ.Κ.Ε. μεταφέρεται στον τακτικό προϋπολογισμό ή διατίθεται για τη δημιουργία έργων/προγραμμάτων μέσω του
Ε.Λ.Κ.Ε. με σκοπό την κάλυψη κατά προτεραιότητα των
αναγκών Π.Μ.Σ. που λειτουργούν χωρίς τέλη φοίτησης
και την κάλυψη ερευνητικών, εκπαιδευτικών και λειτουργικών αναγκών του Α.Ε.Ι. Στα έσοδα του Π.Μ.Σ. των περ. β)
έως δ) της παρ. 1 πραγματοποιείται η παρακράτηση υπέρ
Ε.Λ.Κ.Ε. που ισχύει για τα έσοδα από αντίστοιχες πηγές
χρηματοδότησης,
β) το υπόλοιπο ποσό των συνολικών εσόδων του Π.Μ.Σ.
διατίθεται για την κάλυψη των λειτουργικών δαπανών του
Π.Μ.Σ., ως εξής:
α. Δαπάνες εξοπλισμού και δαπάνες λογισμικού.
β. Δαπάνες χορήγησης υποτροφιών σε μεταπτυχιακούς
φοιτητές.
γ. Δαπάνες αναλωσίμων.
δ. Δαπάνες μετακινήσεων διδασκόντων του ΠΜΣ.
ε. Δαπάνες μετακινήσεων φοιτητών του ΠΜΣ για εκπαιδευτικούς σκοπούς.
στ. Αμοιβές διδασκαλίας τακτικού προσωπικού του
Πανεπιστημίου Αιγαίου και του Εθνικού Μετσόβιου Πολυτεχνείου, που συμμετέχουν στην οργάνωση του ΠΜΣ.
ζ. Αμοιβές διδασκαλίας έκτακτου διδακτικού προσωπικού του Πανεπιστημίου Αιγαίου και του Εθνικού Μετσό-
βιου Πολυτεχνείου, που συμμετέχουν στην οργάνωση
του ΠΜΣ.
η. Αμοιβές διδασκαλίας λοιπού προσωπικού.
θ. Αμοιβές διοικητικής και τεχνικής υποστήριξης.
ι. Λοιπά έξοδα, όπως έξοδα δημοσιότητας - προβολής,
αγοράς εκπαιδευτικού υλικού, οργάνωσης συνεδρίων,
δαπάνες εργασιών πεδίου ή πρακτικών ασκήσεων.
Ο προϋπολογισμός δύναται να αναπροσαρμόζεται κάθε
ακαδημαϊκή χρονιά από τα αρμόδια διοικητικά όργανα με
βάση την κείμενη νομοθεσία, ενώ σε περίπτωση θετικής
έκβασης στην αναζήτηση άλλων πηγών χρηματοδότησης
το ύψος των τελών φοίτησης θα επανεξετάζεται προς την
κατεύθυνση της μείωσης τους.
Οι μεταπτυχιακοί/ες φοιτητές/τριες καταβάλλουν τα
τέλη φοίτησης σε ειδικό λογαριασμό του Ε.Λ.Κ.Ε. του Πανεπιστημίου Αιγαίου.
Άρθρο 10
Τόπος Υλοποίησης, Διοικητική Υποστήριξη,
Υλικοτεχνική Υποδομή
1. Το ΠΜΣ διοικείται από: α) την Επιτροπή Προγράμματος Σπουδών (Ε.Π.Σ.), β) την Συντονιστική Επιτροπή
(Σ.Ε.), και γ) τον Διευθυντή του Δ.Π.Μ.Σ. Διοικητική γραμματειακή υποστήριξη παρέχεται από την Γραμματεία του
Δ.Π.Μ.Σ., με ευθύνη της οποίας και μέσω της οποίας γίνεται η διακίνηση των εγγράφων, η τήρηση του αρχείου
των φοιτητών, και πάσης φύσεως εργασία που αφορά την
φοίτηση αυτών. Για τη στελέχωση της Γραμματείας του
Δ.Π.Μ.Σ. χρησιμοποιούνται οικείοι ανθρώπινοι πόροι, ενώ
εάν εποχιακά ή εν τω συνόλω αυτοί δεν επαρκούν δύναται
να παρέχεται από τρίτους, και το κόστος εγγράφεται στον
προϋπολογισμό του Δ.Π.Μ.Σ.
2. Ο τόπος υλοποίησης του Δ.Π.Μ.Σ. είναι η έδρα της
Σχολής Ηλεκτρολόγων Μηχανικών και Μηχανικών Υπολογιστών του Εθνικού Μετσόβιου Πολυτεχνείου. Το Δ.Π.Μ.Σ.
υλοποιείται σε περιβάλλον μικτής διαδικασίας μάθησης
με πρότυπες συνδυαστικές μορφές εκπαίδευσης κατά τις
απογευματινές ώρες, οι οποίες περιλαμβάνουν: [α] δια
ζώσης διαλέξεις που θα πραγματοποιούνται στην έδρα
της ΣΗΜΜΥ του ΕΜΠ και [β] διδασκαλία με μέσα εξ αποστάσεως εκπαίδευσης, με αξιοποίηση σχετικής πλατφόρ-
μας του Πανεπιστημίου Αιγαίου. Η διδασκαλία με μέσα εξ
αποστάσεως εκπαίδευσης δύναται να πραγματοποιείται
σε ποσοστό έως εκατό τοις εκατό (100%) συνολικά στο
πρόγραμμα διδασκαλίας με το ανωτέρω ποσοστό να
μπορεί να ποικίλλει ανά μάθημα. Τα μαθήματα γίνονται
υπό μορφή διαλέξεων, σεμιναρίων ή/και εργαστηρίων και
είναι δυνατό να συμπεριληφθούν σ’ αυτά προπαρασκευαστικές ερευνητικές, διδακτικές και άλλες εκπαιδευτικές
δραστηριότητες.
3. Ο απαιτούμενος υλικοτεχνικός εξοπλισμός καλύπτεται από τις συνεργαζόμενες ακαδημαϊκές μονάδες. Σε πε-
ριπτώσεις που αυτός δεν επαρκεί, εγγράφεται σχετική
δαπάνη για την αγορά εξοπλισμού στον προϋπολογισμό
του Δ.Π.Μ.Σ.
Άρθρο 11
Τελετουργικό Αποφοίτησης
Η καθομολόγηση και απονομή των Διπλωμάτων Μεταπτυχιακών Σπουδών γίνεται δια ζώσης σε ειδική τε-
λετή ενώπιων του/της Πρύτανη/Πρυτάνισσας, του/της
Κοσμήτορα/Κοσμητόρισσας, και του/της Προέδρου του
Τμήματος, ή εκπροσώπων αυτών. Τα ονόματα των διπλωματούχων εγκρίνονται από την Ε.Π.Σ., που διαπιστώνει
την επιτυχή ολοκλήρωση της φοίτησης προκειμένου να
απονεμηθεί το Δ.Μ.Σ. (παρ. 2 άρθρο 82 ν. 4957/2022).
Σε εξαιρετικές περιπτώσεις αδυναμίας φυσικής παρουσίας για σοβαρούς λόγους (π.χ. για λόγους υγείας, προσωπι-
κούς λόγους, κ.τ.λ.), με αίτηση του/της ενδιαφερομένου/ης
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
αποφοίτου/ης που κατατίθεται στη Γραμματεία του
Τμήματος έως και μία μέρα πριν την τελετή, δύναται
ο/η απόφοιτος να συμμετέχει σε τελετή ορκωμοσίας/
καθομολόγησης εξ αποστάσεως που πραγματοποιείται
την ημέρα της δια ζώσης τελετής ή σε επόμενη ημέρα
κατόπιν απόφασης του/της Κοσμήτορα/Κοσμητόρισσας,
σε συνεννόηση με τον/την Πρόεδρο του Τμήματος (απόφαση της υπ’ αρ. 27/7.2.2023 Συνεδρίασης της Συγκλή-
του - Β΄ 1001).
Άρθρο 12
Τύπος Απονεμόμενου Διπλώματος
Μεταπτυχιακών Σπουδών (ΔΜΣ)
1. Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο.
2. Ο τύπος του καθορίστηκε σύμφωνα με την απόφαση της υπ’ αρ. 27/7.2.2023 Συνεδρίασης της Συγκλήτου
(Β΄ 1001). Στον τίτλο αναφέρονται τα Α.Ε.Ι. και τα Τμήματα
που απονέμουν το δίπλωμα, τα εμβλήματα των ιδρυμάτων ενώ υπογράφεται από τον/την Πρύτανη/ι του Πα-
νεπιστημίου Αιγαίου, τον/την Πρόεδρο του Τμήματος
Μηχανικών Πληροφοριακών και Επικοινωνιακών Συστημάτων και τον/την Γραμματέα του Τμήματος Μηχανικών
Πληροφοριακών και Επικοινωνιακών Συστημάτων ή τους/
τις νόμιμους/ες αναπληρωτές/τριες τους, από τα όργανα
δηλαδή του Ιδρύματος του επισπεύδοντος Τμήματος.
3. Στον απόφοιτο ή στην απόφοιτη του Προγράμματος
Μεταπτυχιακών Σπουδών μπορεί να χορηγείται, πριν από
την απονομή, Βεβαίωση ότι έχει περατώσει επιτυχώς την
παρακολούθηση του Προγράμματος.
4. Στους/στις διπλωματούχους χορηγείται αντίγραφο
διπλώματος συνοδευόμενο από το παράρτημα διπλώματος και το πιστοποιητικό αναλυτικής βαθμολογίας.
Το πρωτότυπο πτυχίο/δίπλωμα φυλάσσεται στον φάκελο
του/της αποφοίτου/ης.
5. Το Δ.Μ.Σ. και το πιστοποιητικό αναλυτικής βαθμολογίας δύνανται να εκδίδονται και στην αγγλική γλώσσα.
6. Ο/Η διπλωματούχος δικαιούται να λάβει το Δ.Μ.Σ.
σε Περγαμηνή, εφόσον καταβάλει το οριζόμενο από τα
αρμόδια όργανα παράβολο.
7. Οι μεταπτυχιακοί/ες φοιτητές/τριες προκειμένου να
λάβουν είτε το Δίπλωμα Μεταπτυχιακών Σπουδών είτε
βεβαίωση ολοκλήρωσης σπουδών, οφείλουν να έχουν
ανταποκριθεί με επιτυχία σε όλες τις ακαδημαϊκές υποχρεώσεις του Προγράμματος, και να έχουν εξοφλήσει
όλες τις οικονομικές τους υποχρεώσεις, καθώς και τυχόν
υποχρεώσεις τους προς τη Φοιτητική Μέριμνα και τη Βιβλιοθήκη του Ιδρύματος.
8. Σύμφωνα με τα άρθρα 14 και 15 του ν. 3374/2005
και την υπό στοιχεία Φ5/89656/Β3/13.8.2007 υπουργική
απόφαση (Β΄ 1466) τα Π.Μ.Σ. οφείλουν να οργανώνονται
με βάση το σύστημα μεταφοράς και συσσώρευσης πιστωτικών μονάδων.
Ως εκ τούτου, στα Διπλώματα Μεταπτυχιακών Σπουδών που χορηγούνται από το Πανεπιστήμιο Αιγαίου επι-
συνάπτεται υποχρεωτικά το προβλεπόμενο Παράρτημα
Διπλώματος το οποίο αποτελεί επεξηγηματικό έγγραφο
που παρέχει πληροφορίες σχετικά με τη φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν με
επιτυχία και δεν υποκαθιστά τον επίσημο τίτλο σπουδών
ή την αναλυτική βαθμολογία μαθημάτων που χορηγούν
τα Ιδρύματα. Το εν λόγω έγγραφο εκδίδεται αυτομάτως
και χωρίς καμία οικονομική επιβάρυνση στην ελληνική
και στην αγγλική γλώσσα.
9. Δίπλωμα Μεταπτυχιακών Σπουδών που χορηγήθηκε
είναι δυνατόν να ανακληθεί ή ακυρωθεί αν αποδειχθεί ότι
δεν συνέτρεχαν την εποχή της απόκτησής του οι εκ του
νομικού και θεσμικού πλαισίου προϋποθέσεις κτήσης του.
Η ανάκληση ή ακύρωση γίνεται μετά από απόφαση της
Επιτροπής Προγράμματος Σπουδών, η οποία κοινοποιείται στον/στην Πρύτανη του Ιδρύματος.
Άρθρο 13
Αντιμετώπιση Λογοκλοπής
Καταθέτοντας οποιαδήποτε μεταπτυχιακή εργασία,
ο μεταπτυχιακός/η φοιτητής/τρια υποχρεούται να αναφέρει αν χρησιμοποίησε το έργο και τις απόψεις άλλων.
Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας κάποιου
άλλου, καθώς και η χρησιμοποίηση εργασίας άλλου - δημοσιευμένης ή μη- χωρίς τη δέουσα αναφορά. Η παρά-
θεση οποιουδήποτε υλικού τεκμηρίωσης, ακόμη και από
μελέτες του ιδίου του/της φοιτητή/τριας, χωρίς σχετική
αναφορά, μπορεί να στοιχειοθετήσει απόφαση της ΕΔΕ
για διαγραφή του.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται στη Συντονιστική Επιτροπή
του Δ.Π.Μ.Σ. για κρίση και εισήγηση για αντιμετώπιση
του προβλήματος στην ΕΔΕ του Δ.Π.Μ.Σ. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό/κη
φοιτητή/τρια κατά τη συγγραφή εργασιών στο πλαίσιο
των μαθημάτων ή την εκπόνηση μεταπτυχιακής διπλωματικής εργασίας.
Στις παραπάνω περιπτώσεις, και μετά από αιτιολογημένη εισήγηση του/της επιβλέποντος/ουσας καθηγητή/
τριας, η Ε.Π.Σ. μπορεί να αποφασίσει τη διαγραφή του/
της φοιτητή/τριας.
Άρθρο 14
Αξιολόγηση Δ.Π.Μ.Σ.
1. Στο τέλος κάθε εξαμήνου πραγματοποιείται αξιολόγηση κάθε μαθήματος και διδάσκοντος από τους μετα-
πτυχιακούς φοιτητές μέσω ειδικού ηλεκτρονικού ερωτηματολογίου.
2. Με τη λήξη εκάστης θητείας της Σ.Ε. ο Διευθυντής συντάσσει απολογισμό του ερευνητικού και εκπαιδευτικού
έργου και προτείνει βελτιώσεις με στόχο την καλύτερη
αξιοποίηση του ανθρώπινου δυναμικού, την αναβάθμιση των σπουδών, την βελτιστοποίηση των υφιστάμενων
υποδομών και την κοινωνικά επωφελή χρήση των διαθέσιμων πόρων του Δ.Π.Μ.Σ. Ο απολογισμός κατατίθεται
στην Ε.Π.Σ. καθώς και στις συνεργαζόμενες ακαδημαϊκές
μονάδες που υποστηρίζουν το Δ.Π.Μ.Σ.
3. Το Δ.Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης της ακαδημαϊκής μονάδας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
από την Εθνική Αρχή Ανώτατης Εκπαίδευσης. Στο πλαίσιο αυτό αξιολογείται η συνολική αποτίμηση του έργου
που επιτελέστηκε από κάθε Π.Μ.Σ. του Τμήματος, ο
βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές, η σκοπιμότητα παράτασης της
λειτουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση
(παρ. 1. άρθρο 87, ν. 4957/2022).
4. Κριτήρια Αξιολόγησης Διδασκόντων/υποδομών/
γραμματειακής υποστήριξης. Η διαδικασία Ηλεκτρονικής Αξιολόγησης μαθημάτων από τους μεταπτυχιακούς
φοιτητές/τριες υλοποιείται από την υπηρεσία της ΜΟ.ΔΙ.Π.
του Πανεπιστημίου Αιγαίου (https://modip.aegean.gr/).
Σύμφωνα με τη συγκεκριμένη διαδικασία, το Πληροφοριακό Σύστημα της ΜΟΔΙΠ συνδέεται με τα φοιτητολό-
για των Τμημάτων και συλλέγει τα δεδομένα για το ποια
μαθήματα είναι ενεργά και ποιοι/ες φοιτητές/τριες έχουν
δηλώσει το κάθε μάθημα.
α. Σε κάθε φοιτητή/τρια αποστέλλεται με αυτόματο τρόπο μήνυμα ηλεκτρονικού ταχυδρομείου, το οποίο περιέχει
πρόσκληση συμμετοχής στην αξιολόγηση και λίστα με τα
μαθήματα που έχει δηλώσει ο φοιτητής\τρια.
β. Κάθε μάθημα είναι ένας υπερσύνδεσμος προς το
ερωτηματολόγιο αξιολόγησης του μαθήματος, που περιλαμβάνει ερωτήσεις σε κλίμακα Likert 1-5 και ανοικτού
τύπου. Τα αξιολογικά ερωτήματα ανιχνεύουν την άποψη
των φοιτητών αναφορικά με τον καθηγητή, τη γραμματειακή υποστήριξη, και τις υποδομές.
γ. Τα ερωτηματολόγια είναι αυτά που έχουν εγκριθεί
στο πλαίσιο του έργου ΜΟ.ΔΙ.Π. του Πανεπιστημίου Αιγαίου και είναι κοινά για όλα τα μαθήματα και για όλα τα
Τμήματα για λόγους τυποποίησης των διαδικασιών αξιολόγησης. Οι ποικίλες ερωτήσεις αξιολογούν πολύπλευρα
όλες τις συνιστώσες του μαθήματος (θεωρία, εργαστήριο,
εξοπλισμός, εξετάσεις) καθώς και το διδάσκοντα (συνέπεια, προετοιμασία υλικού, επάρκεια σημειώσεων, κ.ά.).
Με τον τρόπο αυτό, για κάθε εξάμηνο, συγκεντρώνονται
ερωτηματολόγια, τα οποία τυγχάνουν στατιστικής και
ποιοτικής επεξεργασίας.
Άρθρο 15
Ειδικές Διατάξεις
1. Τυχόν ανακύπτοντα θέματα που δεν προβλέπονται
στον παρόντα κανονισμό, αναλόγως της σοβαρότητάς
τους, θα επιλύονται από την Ε.Π.Σ. κατόπιν εισήγησης της
ΣΕ μέσω του Διευθυντή/τριας του Δ.Π.Μ.Σ.
2. Η τήρηση του κανονισμού είναι υποχρεωτική για
τους/τις διδάσκοντες/ουσες, τους/τις φοιτητές/τριες και
όλους/όλες τους/τις με κάθε τρόπο συμμετέχοντες/ουσες
στη λειτουργία του Δ.Π.Μ.Σ.
3. Ο παρών Κανονισμός Λειτουργίας του Δ.Π.Μ.Σ. «MBA
στην Ψηφιακή Καινοτομία και Νεοφυής Επιχειρηματικότητα» δύναται να τροποποιηθεί από τα αρμόδια διοικητικά
όργανα με βάση τις ισχύουσες διατάξεις.
ΠΑΡΑΡΤΗΜΑ 1: ΠΕΡΙΓΡΑΦΗ ΜΑΘΗΜΑΤΩΝ και ΚΡΙΤΗΡΙΑ
ΑΞΙΟΛΟΓΗΣΗΣ (Syllabus)
A. ΥΠΟΧΡΕΩΤΙΚΑ ΜΑΘΗΜΑΤΑ
7101. Διοίκηση Ψηφιακών Επιχειρήσεων και Οργανισμών
Σκοπός του μαθήματος είναι η εξοικείωση με τη διοίκηση επιχειρήσεων και οργανισμών, τις κύριες οικονομικές,
παραγωγικές και προωθητικές λειτουργίες καθώς και τα
βασικά εργαλεία πληροφορικής κι έξυπνης οργάνωσης
που διευκολύνουν τη διοίκηση. Το μάθημα περιλαμβάνει
τις ακόλουθες ενότητες:
• Οι λειτουργίες της διοίκησης.
• Το εξωτερικό και εσωτερικό περιβάλλον επιχειρήσεων
και οργανισμών.
• Οργάνωση επιχειρήσεων και εργαλεία ανάλυσης
(SWOT, PEST κ.τ.λ.).
• Στρατηγική και επιχειρηματικό πλάνο και εργαλεία
ανάλυσης (ΒCG matrix, στρατηγικό ρολόι, κύβος χαρτοφυλακίου κ.τ.λ.).
• Λειτουργία Marketing και ερευνητική διαδικασία (μείγμα 4 P, τμηματοποίηση αγοράς, εύρεση και ανάλυση δε-
δομένων, υπολογισμός πωλήσεων κ.τ.λ.).
• Ψηφιακές/εικονικές επιχειρήσεις και επιχειρηματικά
μοντέλα του διαδικτύου.
• Εργασία: Αποτύπωση επιχειρηματικού και λειτουργικού πλάνου επιχείρησης ή οργανισμού. Ανάλυσή του με
τα εργαλεία.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (20%)
2. Ομαδική Εργασία (20%)
3. Γραπτή εξέταση (60%)
7102. Χρηματοοικονομική Διοίκηση
Σκοπός του μαθήματος είναι να εφοδιάσει τους φοιτητές με το αναγκαίο υπόβαθρο γνώσεων αναφορικά με
τη χρηματοοικονομική λειτουργία των σύγχρονων επιχειρήσεων. Στο πλαίσιο του μαθήματος αναλύονται τα
ακόλουθα αντικείμενα:
• Χρηματοοικονομική λογιστική: Βασικές αρχές και σύνταξη λογιστικών καταστάσεων, λογαριασμοί, ημερολό-
γιο, καταχώρηση λογιστικών γεγονότων.
• Χρηματοοικονομική ανάλυση: Αξιολόγηση της χρηματοοικονομικής επίδοσης των επιχειρήσεων, ανάλυση
λογιστικών καταστάσεων με αριθμοδείκτες.
• Λογιστική κόστους και προϋπολογισμοί: Βασικές αρχές
κοστολόγησης, κατάρτιση προϋπολογισμών.
• Χρηματοοικονομικές αποφάσεις: Αποφάσεις χρηματοδοτήσεων, τεχνικές αξιολόγησης επενδύσεων. Εργα-
στηριακή άσκηση σε αξιολόγηση χρηματοοικονομικής
λειτουργίας επιχειρήσεων.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (20%)
2. Ομαδική Εργασία (20%)
3. Γραπτή εξέταση (60%)
7103. Διαχείριση καινοτομίας και επιχειρηματικό πλάνο
Το μάθημα εστιάζει στην ανάγκη για καινοτομία για
την επιβίωση και εύρωστη ανάπτυξη των επιχειρήσεων
σε ένα διεθνές και γρήγορα μεταβαλλόμενο τεχνολογικά
περιβάλλον. Αντικείμενα του μαθήματος αποτελούν η διαχείριση γνώσης και οι τεχνολογικές αλλαγές, οι πατέντες
και οι στρατηγικές επιλογές, τα μοντέλα καινοτομίας και
η ανάπτυξη της καινοτομίας σε επιχειρησιακό και εθνικό επίπεδο. Ιδιαίτερη έμφαση δίνεται στην έννοια της
επιχειρηματικότητας και στον ρόλο της για την οικονομική ανάπτυξη και μεγέθυνση της εταιρείας (scale up),
αναγνωρίζοντας παράλληλα τους κύριους μηχανισμούς
παραγωγής νέας γνώσης και τις τυπικές φάσεις στη διαδικασία ανάπτυξης νέων προϊόντων και υπηρεσιών ICT.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (20%)
2. Ομαδική Εργασία (20%)
3. Γραπτή εξέταση (60%)
7104. Μελέτες Περίπτωσης Ψηφιακού Μετασχηματισμού και Επιχειρηματικότητας
Στόχος του μαθήματος είναι η παρουσίαση πραγματικών περιπτώσεων ψηφιακής καινοτομίας και διαχείρισής
τους. Οι μελέτες περιλαμβάνουν περιπτώσεις επιτυχίας
και αποτυχίας ψηφιακών καινοτομιών. Αναλύονται οι λόγοι αποτυχίας και επιτυχίας της κάθε περίπτωσης. Το μά-
θημα περιλαμβάνει επίσης παρουσιάσεις και συνεντεύξεις
από στελέχη της αγοράς δημιουργώντας μία διαδραστική
επικοινωνία με τους φοιτητές/τριες σε θέματα που επιλέγονται από τους τελευταίους και τον καθηγητή.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (20%)
2. Ομαδική Εργασία (20%)
3. Γραπτή εξέταση (60%)
7105. Παίγνιο Επιχειρηματικότητας
Σκοπός του εργαστηριακού αυτού μαθήματος είναι
να αποκτήσουν οι φοιτητές μια ρεαλιστική εικόνα εφαρμογής βασικών θεμάτων διοίκησης σε προβλήματα του
πραγματικού κόσμου εφαρμόζοντας σε ένα σύγχρονο
περιβάλλον προσομοίωσης τις αρχές διοίκησης και λήψης
αποφάσεων. Οι συμμετέχοντες αναλαμβάνουν, σε ομάδες
τη διοίκηση μιας νεοσύστατης επιχείρησης παραγωγής
και εμπορίας Η/Υ και τους ανατίθενται διοικητικοί ρόλοι
που αντιστοιχούν στις λειτουργίες αυτής (γενική διεύθυνση, παραγωγή, πωλήσεις, μάρκετινγκ, χρηματοοικονο-
μική διοίκηση. Στο πλαίσιο αυτό, αναλαμβάνουν να συντάξουν και να εφαρμόσουν ένα πλήρες επιχειρηματικό
σχέδιο, προκειμένου να κατανοήσουν τον τρόπο με τον
οποίο συνδυάζονται και αλληλεπιδρούν οι λειτουργίες της
επιχείρησης καθώς και την επίδραση του ανταγωνισμού
που επιβάλλει τη συνεχή ανάλυση των συνθηκών αλλά
και τη λήψη αποφάσεων σε τακτικό και σε λειτουργικό
επίπεδο. Επιπλέον, πραγματοποιούνται διαλέξεις, όπου
γίνεται εμβάθυνση σε σημαντικά ζητήματα της στρατηγικής διοίκησης και του επιχειρησιακού σχεδιασμού,
καθώς και της διοίκησης των επιμέρους λειτουργιών μιας
επιχείρησης. Ιδιαίτερη έμφαση δίνεται στην παρουσίαση
σχετικών πραγματικών παραδειγμάτων προερχόμενων
από γνωστές επιχειρήσεις και οργανισμούς.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (20%)
2. Ομαδική Εργασία (20%)
3. Γραπτή εξέταση (60%)
7106. Ψηφιακό Marketing
Το μάθημα προσφέρει στους φοιτητές το σχετικό θεωρητικό υπόβαθρο, αλλά κυρίως προσεγγίζει πρακτικά
σύγχρονα θέματα στον χώρο του ψηφιακού μάρκετινγκ.
Δίνεται έμφαση στην επικοινωνιακή στρατηγική και την
προώθηση στα ηλεκτρονικά κανάλια (web, mobile, κοινωνικά δίκτυα κ.ο.κ.), στη συμπεριφορά του καταναλωτή,
στην αυξημένη δυνατότητα παραμετροποίησης και εξατομίκευσης του ψηφιακού περιεχομένου, στην ευχρηστία
των δικτυακών τόπων, στα πληροφοριακά συστήματα
CRM και στις προηγμένες εφαρμογές συλλογής, επεξεργασίας και αξιοποίησης επιχειρησιακών δεδομένων.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (20%)
2. Ομαδική Εργασία (20%)
3. Γραπτή εξέταση (60%)
7107. Επιχειρησιακά Συστήματα και Ευφυΐα
Στόχος του εργαστηριακού αυτού μαθήματος είναι η
εξοικείωση με τα συστήματα διαχείρισης επιχειρησιακών
πόρων καθώς και η σύνδεσή τους με την διαχείριση της
καινοτομίας και τη διευκόλυνση της επιχειρηματικότητας.
Πραγματοποιείται εισαγωγή στην ανάλυση δεδομένων
προσφερόμενων από τα συστήματα της επιχείρησης συμπεριλαμβανομένων των κοινωνικών δικτύων και η διεξα-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
γωγή συμπερασμάτων για τη διαμόρφωση στρατηγικών
επιχειρήσεων και marketing.
Στο πλαίσιο του μαθήματος αναλύονται τα ακόλουθα
αντικείμενα:
• Επιχειρησιακοί Πόροι και Διαχείριση, Συστήματα Διαχείρισης Επιχειρησιακών Πόρων (Enterprise Resource
Planning - ERP).
• Επιχειρησιακή Αναλυτική (Βusiness Analytics).
• Ο κύκλος ζωής των δεδομένων (από τον εντοπισμό και
την εξαγωγή μέχρι την ανάλυση και την οπτικοποίησή τους).
• Εργαλεία εξόρυξης, διαχείρισης και ανάλυσης των διαφορετικών δεδομένων (κείμενο όπως tweets και σχόλια,
δεδομένα δικτύου όπως τα δίκτυα φιλίας του Facebook
και τα δίκτυα follow-following του X network, δράσεις
όπως likes, shares, views, δεδομένα τοποθεσίας) που προσφέρονται στα κοινωνικά δίκτυα.
• Εφαρμογές στο marketing και την επιχειρηματική
ευφυΐα.
• Ψηφιακή Διαχείριση Επιχειρησιακών Πόρων - Καινοτομία - Επιχειρηματικότητα.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (20%)
2. Ομαδική Εργασία (20%)
3. Γραπτή εξέταση (60%)
7112. Σύγχρονες Μέθοδοι στη Σχεδίαση Ψηφιακών
Προϊόντων και Υπηρεσιών
Σκοπός του μαθήματος είναι η εξοικείωση των φοιτητών με τις μεθόδους σχεδίασης ανάπτυξης ψηφιακών
προϊόντων. Βασιζόμενο σε σύγχρονες μεθόδους και διαδικασίες διαχείρισης, οι φοιτητές θα μάθουν να εξάγουν
επιχειρησιακές ανάγκες, να κατανοούν τις ανάγκες των
πελατών, να σχεδιάζουν πρωτότυπα, να καταγράφουν
τις απαιτήσεις ανάπτυξης, να αναπτύσσουν κείμενα επαλήθευσης και επικύρωσης, και παρακολούθησης της επι-
τυχίας με χρήση μετρικών. Στα πλαίσια του μαθήματος
θα γίνει εισαγωγή στις αρχές της Σχεδιαστικής Σκέψης
(Design Thinking), της Ευέλικτης Επιχειρηματικότητας
(Lean Startup), και σε ευέλικτες μεθόδους ανάπτυξης
προϊόντος (π.χ. Scrum, Kanban, eXtreme Programming).
Στα πλαίσια εργασίας, οι φοιτητές χωρισμένοι σε ομάδες
θα αναλάβουν να αναπτύξουν και να δοκιμάσουν μία ιδέα
ψηφιακού προϊόντος, με ή χωρίς την χρήση προγραμματισμού, την οποία και θα παρουσιάσουν στην τάξη.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (20%)
2. Ομαδική Εργασία (20%)
3. Γραπτή εξέταση (60%)
7100. Διπλωματική Εργασία
Στο πλαίσιο της ατομικής έρευνας και τις ανάπτυξης
των ερευνητικών ικανοτήτων, προσφέρεται το μάθημα
της διπλωματικής εργασίας με την επικουρική συμβολή
ενός μέλους ΔΕΠ ανά φοιτητή ή φοιτήτρια.
B. ΚΑΤ’ ΕΠΙΛΟΓΗΝ ΜΑΘΗΜΑΤΑ
7108. Τεχνητή Νοημοσύνη στη διαχείριση ανοιχτών και
μεγάλων δεδομένων
Στόχος του μαθήματος είναι εξοικείωση με τη διαχείριση διαφορετικών δεδομένων από διαφορετικές πηγές
με τη χρήση αλγορίθμων μηχανικής μάθησης και τεχνητής νοημοσύνης. Στο μάθημα θα παρουσιαστούν οι δι-
αφορετικοί τύποι αλγορίθμων και τα διαφορετικά είδη
δεδομένων (big, linked, ledger) καθώς και εργαλεία για
τη διαχείρισή τους (R, Linda). Επίσης θα παρουσιαστούν
πηγές ανοιχτών δεδομένων από όλο τον κόσμο με στόχο
την αξιοποίησή τους και την παραγωγή υπηρεσιών προστιθέμενης αξίας. Το μάθημα θα περιλαμβάνει εργαστη-
ριακές ασκήσεις στα εργαλεία διαχείρισης διαφορετικών
ειδών δεδομένων καθώς και μεθόδους ανάλυσής τους.
Οι φοιτητές/φοιτήτριες του μαθήματος θα είναι σε θέση
να εργαστούν ως data analysts.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (50%)
2. Εργαστήριο (50%)
7110. Συστήματα Διαχείρισης Εφοδιαστικής Αλυσίδας
Το μάθημα εστιάζει στην αύξηση της αποδοτικότητας
των διαδικασιών της εφοδιαστικής αλυσίδας (προμήθειες,
αποθήκευση, διανομή, κ.τ.λ.) και στη μείωση του λειτουργικού κόστους με χρήση του Διαδικτύου και εξειδικευμέ-
νων Πληροφοριακών Συστημάτων. Στα πλαίσια του μαθήματος θα αναλυθούν συστήματα όπως για παράδειγμα
WarehouseManagementSystems, VehicleRou ngSystems,
FleetManagementSystems, RFID, κ.τ.λ. τα οποία χρησιμοποιούνται για τη βελτιστοποίηση των βασικών διαδι-
κασιών της εφοδιαστικής καθώς και για την αύξηση της
εξυπηρέτησης του πελάτη.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
και ομαδικές εργασίες.
Βαθμολόγηση
1. Ατομικές εργασίες (20%)
2. Ομαδική Εργασία (20%)
3. Γραπτή εξέταση (60%)
7111. Διαχείριση Έργων ΤΠΕ και Ανάπτυξη Πληροφοριακών Συστημάτων
Ο σκοπός του μαθήματος είναι η εξοικείωση των φοιτητών με τις σύγχρονες τεχνικές και μεθόδους διοίκησης
έργων ΤΠΕ και ανάπτυξης πληροφοριακών συστημάτων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1848/15.04.2025
Το μάθημα περιλαμβάνει εισαγωγή στις βασικές έννοιες
της διοίκησης έργου, όπως ο κύκλος ζωής έργου (σχεδιασμός, οργάνωση, προγραμματισμός, και αξιολόγηση
αποτελεσμάτων), και τα σχετικά εργαλεία και μεθοδολογίες (Διαγράμματα Gan, PERT, CPM, CPM-Cost, PRINCE2,
πληροφοριακά συστήματα διαχείρισης έργου κ.ά.).
Στη συνέχεια θα γίνεται σύνδεση των εννοιών αυτών με
το ειδικότερο πρόβλημα της διοίκησης των έργων ΤΠΕ
(λογισμικού, υποδομών, ολοκληρωμένων πληροφοριακών συστημάτων κ.α.). Στα πλαίσια αυτά θα συζητηθεί η
εφαρμογή σχετικών μεθοδολογιών όπως σειριακών (π.χ.
Waterfall) και επαναληπτικών τεχνικών (μέθοδοι τύπου
Agile, Spiral κ.ά.), και θα αναλυθούν σχετικές μελέτες περίπτωσης. Τέλος, θα αναλυθεί η συσχέτιση των παραπάνω
με το ευρύτερο πλαίσιο του κύκλου ζωής πληροφοριακών
συστημάτων.
Η αξιολόγηση προκύπτει από την παρουσία του φοιτητή/τριας στο μάθημα, την ενεργό συμμετοχή στις συζητή-
σεις και στην εβδομαδιαία διαμόρφωση του μαθήματος.
Για την τελική αξιολόγηση λαμβάνονται υπόψη η επίδοση
στην τελική, γραπτή εξέταση και η επίδοση στις ατομικές
εργασίες.
Βαθμολόγηση
1. Ατομικές εργασίες (30%)
2. Γραπτή εξέταση (70%)
7115. Θερινό Σχολείο Επιχειρηματικότητας
Το θερινό σχολείο (ΘΣ) ebiz έχει σχεδιαστεί για να εισαγάγει τους συμμετέχοντες στον κόσμο του πολυκα-
ναλικού μάρκετινγκ και να τους παρέχει τις προηγμένες
τεχνικές δεξιότητες που απαιτούνται για τον εντοπισμό,
την εμπλοκή και την ανάπτυξη σχέσεων με τους πελάτες
σε ένα ψηφιακό περιβάλλον. Το ΘΣ στοχεύει τους υπεύθυνους μάρκετινγκ που θέλουν να βελτιώσουν τις δεξιότητές
τους και να ενημερωθούν για τις τελευταίες εξελίξεις μέσω
της συναστροφής των με επαγγελματίες, πρόθυμους να
μοιραστούν τις γνώσεις και την εμπειρία τους. Οι συμμετέχοντες θα μάθουν πώς να αυξάνουν την ηλεκτρονική
ορατότητα των επιχειρήσεων τους χάρη σε μια σωστή
στρατηγική μάρκετινγκ μέσα στις κύριες μηχανές αναζήτησης, τα κοινωνικά δίκτυα και την online διαφήμιση.
Η αξιολόγηση προκύπτει από την παρουσία του φοιτητή/
τριας στο μάθημα, την ενεργό συμμετοχή στις συζητήσεις
και στη διαμόρφωση του μαθήματος, καθώς και η επίδοση στην τελική ατομική ή ομαδική εργασία.
7117. Πρακτική Άσκηση σε Νεοφυή Επιχείρηση ή θερμοκοιτίδα επιχειρηματικότητας
Το μάθημα έχει στόχο την πρακτική άσκηση των γνώσεων και των ικανοτήτων του φοιτητή ή της φοιτήτριας
που αποκόμισε από το ΜΠΣ μέσω της συμμετοχής του/της
σε θερμοκοιτίδα επιχειρηματικότητας για την πραγματική
ανάπτυξη της επιχειρηματικής ιδέας. Παραδοτέα του μαθήματος, σύμφωνα με τα οποία γίνεται και η αξιολόγηση
της επίδοσης των φοιτητών, είναι η απόδειξη συμμετοχής, η αναφορά των πεπραγμένων και η υλοποιηθείσα
επιχειρηματική ιδέα.
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 3 Απριλίου 2025
Ο Πρύτανης
ΔΗΜΉΤΡΙΟΣ ΠΑΠΑΓΕΩΡΓΊΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201848.pdf | Tokens: 73978]